Liosta agus tuairisc de na comhaid i gCód OIV um Chleachtais Fíoneolaíochta dá dtagraítear in Airteagal 3(2) de Rialachán Tarmligthe (AE) 2019/934 ón gCoimisiún

(2022/C 187/01)

Foráiltear le hAirteagal 3(2) de Rialachán Tarmligthe (AE) 2019/934 ón gCoimisiún (1) go bhfoilseoidh an Coimisiún na comhaid i gCód OIVE um Chleachtais Fíoneolaíochta dá dtagraítear i gcolún 2 Tábla 1 agus i gcolún 3 Tábla 2 de Chuid A d’Iarscríbhinn I a ghabhann leis an Rialachán sin in Iris Oifigiúil an Aontais Eorpaigh, Sraith C. Is é sin cuspóir an fhoilseacháin seo ina n-áireofar na comhaid uile OIV dá dtagraítear i Rialachán Tarmligthe (AE) 2019/934, arna leasú le Rialachán Tarmligthe (AE) 2022/68 ón gCoimisiún (2).

Tugtar faoi deara: I gcás difríochtaí idir Rialachán Tarmligthe (AE) 2019/934 agus na comhaid OIV a mhéid a bhaineann go háirithe leis na catagóirí táirge a chumhdaítear (catagóirí a luaitear i gcolún 3, Tábla 1 agus colún 8, Tábla 2 de Chuid A d’Iarscríbhinn I), tá forlámhas ag Rialachán Tarmligthe (AE) 2019/934.

Tugtar faoi deara: I gcás inar measadh go raibh gá le soiléiriú ar na comhaid OIV, tá fonótaí curtha leis na comhaid sin.

ÁBHAR

1.7. 1.7 CARBONIC MACERATION (16/70) 7 8

1.8. 1.8 MACERATION AFTER HEATING THE HARVESTED GRAPES (16/70) 8 8

1.11. 1.11. TREATMENT WITH ASCORBIC ACID (OENO 10/01) 9 8

1.12. 1.12. SULFITING (OENO 3/04) 10 9

1.13. 1.13. USE OF ENZYMES TO IMPROVE THE GRAPE MACERATION PROCESS, THE EXTRACTION OF JUICE AND OTHER GRAPE COMPOUNDS (OENO 13/04, OENO 498-2013, OENO 682-2021) 11 9

1.14. 1.14. PREFERMENTATIVE COLD MACERATION FOR MAKING WHITE WINES (OENO 11/05) 12 10

1.15. 1.15. PREFERMENTATIVE COLD MACERATION FOR MAKING RED WINES (OENO 12/05) 13 10

1.17. 1.17. TREATMENT OF CRUSHED GRAPES WITH ULTRASOUND TO PROMOTE THE EXTRACTION OF THEIR COMPOUNDS (OENO 616-2019) 14 11

1.18. 1.18. TREATMENT BY DISCONTINUOUS HIGH PRESSURE PROCESSES (OENO 594A-2019) 15 11

2.1.1 OXYGENATION (OENO 545A/2016) 16 12

2.1.2 SULPHITING (5/87) 17 12

2.1.3.1.1 2.1.3.1.1 CHEMICAL ACIDIFICATION (OENO 3/99, OENO 13/01) 18 13

2.1.3.1.1.1 2.1.3.1.1.1 CALCIUM SULFATE (OENO 583/2017) 19 14

2.1.3.1.3 2.1.3.1.3 ACIDIFICATION BY ELECTROMEMBRANE TREATMENT (BIPOLAR MEMBRANE ELECTRODIALYSIS) (OENO 360/2010) 20 14

2.1.3.1.4 2.1.3.1.4 ACIDIFICATION BY CATION EXCHANGER TREATMENT (OENO 442/2012) 22 16

2.1.3.2.2 2.1.3.2.2 CHEMICAL DE-ACIDIFICATION (6/79) 23 16

2.1.3.2.3 2.1.3.2.3 MICROBIOLOGICAL DE-ACIDIFICATION (OENO 3/03, OENO 546/2016, OENO 611/2019) 24 17

2.1.3.2.3.1 DE-ACIDIFICATION BY YEASTS (OENO 5/02) (OENO 546/2016, OENO 611-2019) 25 17

2.1.3.2.3.2 DE-ACIDIFICATION BY LACTIC ACID BACTERIA (OENO 611-2019) 26 18

2.1.3.2.4 2.1.3.2.4 DE-ACIDIFICATION USING AN ELECTROMEMBRANE PROCESS (OENO 483-2012) 27 18

2.1.3.2.5 2.1.3.2.5 TREATMENT WITH POTASSIUM CARBONATE (OENO 580-2017) 28 19

2.1.4 2.1.4 USE OF ENZYMES FOR THE CLARIFICATION (OENO 11/04, OENO 498-2013, OENO 682-2021) 29 19

2.1.6 2.1.6 GELATIN TREATMENT (OENO 5/97) 30 20

2.1.7 2.1.7 TANNIN ADDITION (16/70; OENO 612-2019) 31 20

2.1.8 2.1.8 TREATMENT WITH BENTONITES (16/70) 32 20

2.1.9 2.1.9 TREATMENT WITH CARBON (16/70), (OENO 3/02) 33 21

2.1.10 2.1.10 TREATMENT WITH SILICON DIOXIDE (1/91) 34 21

2.1.11 2.1.11 FILTRATION (16/70) 35 21

2.1.11.1 2.1.11.1 FILTRATION ON A FILTER BED (1/90) 36 22

2.1.12 2.1.12 PARTIAL DEHYDRATATION OF MUSTS (OENO 2/98) 37 22

2.1.12.1 2.1.12.1CONCENTRATION OF MUST BY REVERSE OSMOSIS (OENO 1/93) 38 23

2.1.12.2 2.1.12.2 PARTIAL EVAPORATION UNDER VACUUM (OENO 1/01) 39 23

2.1.12.3 2.1.12.3 PARTIAL EVAPORATION UNDER ATMOSPHERIC PRESSURE (OENO 3/98) 40 23

2.1.12.4 2.1.12.4 CONCENTRATION OF MUST BY COLD (CRYOCONCENTRATION) (OENO 4/98) 41 24

2.1.14 2.1.14 FLOTATION (OENO 2/99) 42 24

2.1.15 2.1.15 TREATMENT WITH POTASSIUM CASEINATE (OENO 4/04) 43 25

2.1.16 2.1.16 TREATMENT WITH CASEIN (OENO 5/04) 44 25

2.1.17 2.1.17 FINING USING PROTEINS OF PLANT ORIGIN (OENO 7/04) 45 25

2.1.18 2.1.18 USE OF ENZYMES FOR IMPROVING THE FILTERABILITY (OENO 14/04, OENO 499-2013, OENO 682-2021) 46 25

2.1.19 2.1.19 USE OF ENZYMES FOR THE RELEASE OF FLAVOURING SUBSTANCES (OENO 16/04, OENO 498-2013) 47 26

2.1.20 2.1.20 ADSORBANT COPOLYMER TREATMENT PVI/PVP (OENO 1/07, OENO 262-2014) 48 26

2.1.21 2.1.21 TREATMENT WITH D,L-TARTARIC ACID (OENO 3/08) 49 27

2.1.22 2.1.22 FINING USING CHITOSAN (OIV-OENO 336A-2009) 50 27

2.1.23 2.1.23 FINING USING CHITIN-GLUCAN (OIV-OENO 336B-2009) 51 28

2.1.24 2.1.24 FINING USING YEAST PROTEIN EXTRACTS (OENO 416-2011) 52 28

2.1.26. 2.1.26. TREATMENT BY DISCONTINUOUS HIGH PRESSURE PROCESSES (OENO 594A-2019) 53 28

2.1.27. 2.1.27. TREATMENT OF GRAPES BY PULSED ELECTRIC FIELDS (PEF) (OENO 634-2020) 54 29

2.2.3. 2.2.3 PRESERVATION BY ADDITION OF CARBON DIOXIDE TO MUST OR CARBONATION OF MUST (16/70) 55 29

2.2.4. 2.2.4 PASTEURISATION (5/88) 56 30

2.2.5. 2.2.5 PROTECTION UNDER INERT ATMOSPHERE (16/70) 57 30

2.2.6 2.2.6 LYSOZYME TREATMENT (OENO 6/97) 58 30

2.2.7. 2.2.7. TREATMENT WITH ASCORBIC ACID (OENO 11/01) 59 31

2.2.9. 2.2.9. TREATMENT USING INACTIVATED YEASTS WITH GUARANTEED GLUTATHIONE LEVELS (OIV-OENO 532/2017) 60 31

2.2.10. 2.2.10. TREATMENT BY CONTINUOUS HIGH PRESSURE PROCESSES (OENO 594B-2020) 61 32

2.2.11. 2.2.11. TREATMENT OF MUSTS USING ADSORBENT STYRENE-DIVINYLBENZENE BEADS (OENO 614A-2020) 62 33

2.2.12 2.2.12 USE OF ASPERGILLOPEPSIN I TO REMOVE HAZE-FORMING PROTEINS (OENO 541A-2021)) 63 33

2.3.1 INOCULATION WITH YEASTS (16/70, ECO 3/03) (OENO 546/2016) 64 34

2.3.2 FERMENTATION ACTIVATORS (OENO 7/97; 14/05; OENO 633-2019) 65 34

2.3.3 TREATMENT WITH THIAMIN (6/76) 66 35

2.3.4 TREATMENT WITH YEAST GHOSTS (5/88) 67 35

2.3.6 2.3.6 INTERRUPTION OF ALCOHOLIC FERMENTATION BY PHYSICAL PROCEDURES (5/88) 68 36

2.3.9. 2.3.9. WARM POST FERMENTATION MACERATION OF RED GRAPES CALLED WARM FINAL MACERATION (OENO 13/05) 69 36

3.1.1 ACIDIFICATION (6/79, OENO 361/2010) 70 36

3.1.1.1 CHEMICAL ACIDIFICATION (OENO 4/99, OENO 14/01) 71 37

3.1.1.4 3.1.1.4 ACIDIFICATION BY ELECTROMEMBRANE TREATMENT (BIPOLAR MEMBRANE ELECTRODIALYSIS) (OENO 361/2010) 72 38

3.1.1.5 3.1.1.5 ACIDIFICATION BY CATION EXCHANGER TREATMENT (OENO 443-2012) 73 38

3.1.2 DE-ACIDIFICATION (6/79) 74 39

3.1.2.1 PHYSICAL DE-ACIDIFICATION (6/79) 75 40

3.1.2.2 CHEMICAL DE-ACIDIFICATION (6/79) 76 40

3.1.2.3 MICROBIOLOGICAL DE-ACIDIFICATION BY LACTIC ACID BACTERIA (4/80) 77 41

3.1.2.4 DE-ACIDIFICATION USING AN ELECTROMEMBRANE PROCESS (OENO 484-2012) 78 42

3.2.1 FINING (OENO 7/99), (OENO 6/04), (OENO 9/04) (OIV-OENO 339A-2009), (OIV-OENO 339B-2009, OENO 417-2011) 80 43

3.2.2 FILTRATION (2/89) 81 44

3.2.2.1 FILTRATION BY CONTINUOUS DEPOSITION (1/90) 82 44

3.2.3 RACKING (16/70), (OENO 6/02) 83 44

3.2.4 TREATMENT WITH SILICON DIOXIDE (1/91) 84 45

3.2.6 3.2.6 TANNIN ADDITION (16/70, OENO 613-2019) 85 45

3.2.7 3.2.7 FINING USING PROTEINS OF PLANT ORIGIN (OENO 8/04) 86 46

3.2.8 3.2.8 USE OF ENZYMES FOR IMPROVING FILTERABILITY OF WINES (OENO 15/04, OENO 498-2013, OENO 682-2021) 87 46

3.2.9 3.2.9 USE OF ENZYMES FOR THE RELEASE OF FLAVOURING COMPOUNDS FROM GLYCOSYLATED PRECURSORS (OENO 17/04, OENO 498-2013) 88 47

3.2.10 3.2.10 USE OF ENZYMES FOR IMPROVING THE SOLUBILISATION OF YEAST COMPOUNDS (OENO 18/04) 89 47

3.2.11 3.2.11 USE OF ENZYMES FOR THE CLARIFICATION OF WINES (OENO 12/04, OENO 498-2013, OENO 682-2021) 90 47

3.2.12 3.2.12 FINING USING CHITOSAN (OIV-OENO 337A-2009) 91 48

3.2.13 3.2.13 FINING USING CHITIN-GLUCAN (OIV-OENO 337B-2009) 92 48

3.2.14 3.2.14 FINING USING YEAST PROTEIN EXTRACTS (OENO 417-2011) 93 49

3.2.15 3.2.15 USE OF FILTER PLATES CONTAINING ZEOLITES Y-FAUJASITE TO ADSORB HALOANISOLES (OENO 444-2016) 94 49

3.3.1 3.3.1 REMOVAL OF IRON (16/70) 95 50

3.3.3 3.3.3 TARTRATE STABILISATION BY TREATMENT WITH CATION EXCHANGERS (OENO 1/93, OENO 447-2011) 96 50

3.3.4 3.3.4 COLD STABILISATION TREATMENT (5/88), (OENO 2/04) 97 51

3.3.5 3.3.5 TREATMENT WITH BENTONITES (16/70) 98 51

3.3.6 3.3.6 TREATMENT WITH GUM ARABIC (12/72) 99 51

3.3.7 3.3.7 TREATMENT WITH METATARTARIC ACID (16/70) 100 52

3.3.8 3.3.8 TREATMENT WITH CITRIC ACID (16/70) 101 52

3.3.10 3.3.10 TREATMENT WITH POTASSIUM FERROCYANIDE (16/70) 102 52

3.3.12 3.3.12 CALCIUM TARTRATE TREATMENT (OENO 8/97) 103 53

3.3.13. 3.3.13. TREATMENT OF WINES WITH YEAST MANNOPROTEINS (OENO 4/01; 15/05) 104 53

3.3.14. 3.3.14. TREATMENT WITH CELLULOSE GUMS (CARBOXYMETHYLCELLULOSE) (OENO 2/08, OENO 586-2019, OENO 659-2020) 105 54

3.3.15. 3.3.15. TREATMENT WITH POTASSIUM POLYASPARTATE (OENO 543/2016) 106 54

3.3.16 3.3.16 USE OF ASPERGILLOPEPSIN I TO REMOVE HAZE-FORMING PROTEINS (OENO 541B/2021) 107 54

3.4.2 3.4.2 BIOLOGICAL STABILISATION (1/91, OENO 581A-2021) 108 55

3.4.3 3.4.3 PASTEURISATION (5/88) 109 56

3.4.3.1 3.4.3.1 BULK PASTEURISATION (1/90) 110 56

3.4.4 3.4.4 SULPHITING (OENO 7/03) 111 57

3.4.5 3.4.5 TREATMENT WITH SORBIC ACID (5/88) 112 58

3.4.7 3.4.7 TREATMENT WITH ASCORBIC ACID (OENO 12/01) 113 58

3.4.9 3.4.9 TREATMENT WITH POLYVINYLPOLYPYRROLIDONE (PVPP) (5/87) 114 59

3.4.11 3.4.11 TREATMENT OF WINES WITH UREASE (OENO 2/95) 115 59

3.4.12 3.4.12 LYSOZYME TREATMENT (OENO 10/97) 116 59

3.4.13. 3.4.13. TREATMENT WITH DIMETHYL DICARBONATE (DMDC) (OENO 5/01, OENO 421-2011) 117 60

3.4.14. 3.4.14. ADSORBANT COPOLYMER TREATMENT (PVI/PVP) (OENO 2/07, OENO 262-2014) 118 60

3.4.15. 3.4.15. TREATMENT WITH D,L-TARTARIC ACID (OENO 4/08) 119 61

3.4.16. 3.4.16. TREATMENT USING CHITOSAN (OIV-OENO 338A/2009) 120 61

3.4.17. 3.4.17. TREATMENT USING CHITIN-GLUCAN (OIV-OENO 338B/2009) 121 62

3.4.20. 3.4.20. USE OF SELECTIVE VEGETAL FIBRES (OENO 582-2017) 122 63

3.4.21. 3.4.21. MALOLACTIC FERMENTATION ACTIVATORS (OIV-OENO 531-2015) 123 63

3.4.22. 3.4.22. TREATMENT OF WINES USING ADSORBENT STYRENE-DIVINYLBENZENE BEADS (OENO 614B-2020) 124 63

3.4.23 3.4.23 TREATMENT WITH FUMARIC ACID TO INHIBIT MALOLACTIC FERMENTATION (OENO 581A-2021) 125 64

3.5.4 3.5.4 HOT BOTTLING (OENO 9/97) 126 64

3.5.5 3.5.5 OXYGENATION (545B/2016) 127 65

3.5.7 3.5.7 TREATMENT WITH β-GLUCANASES (3/85, OENO 498-2013) 129 66

3.5.8 3.5.8 TREATMENT WITH COPPER SULPHATE (2/89) 130 66

3.5.9 3.5.9 CARBON TREATMENT OF SLIGHTLY COLOURED WINE (16/70) 131 67

3.5.10 3.5.10 IN-BOTTLE PASTEURISATION (5/82) 132 67

3.5.11. 3.5.11. PARTIAL DEHYDRATION OF WINES (OENO 2/01). 133 68

3.5.11.1. 3.5.11.1. WINE CONCENTRATION BY FREEZING / CRYOCONCENTRATION.(OENO 3/01) 134 68

3.5.14. 3.5.14. TREATMENT WITH COPPER CITRATE (OENO 1/08) 135 68

3.5.17. 3.5.17. MANAGEMENT OF DISSOLVED GAS IN WINE USING MEMBRANE CONTACTORS (OENO 499-2013) 136 69

4.1.7 4.1.7 PROMOTING SECONDARY FERMENTATION BY THE USE OF NUTRITIVE SALTS AND OF YEAST GROWTH FACTORS (OENO 7/95) 137 69

4.1.8 4.1.8 TIRAGE (3/81) 138 70

4.1.10 4.1.10 TRANSVASAGE (OENO 7/02) 139 71

4.3 4.3 LIQUEUR WINE (ECO 2/2007) 140 71

4.3.2 4.3.2 TIRAGE IN A CLOSED TANK (3/81) 141 72

1.7. 1.7 MAOTHÚ CARBÓNACH (16/70)

Sainmhíniú:

Próiseas lena gcuirtear fíonchaora iomlána in umar iata ina bhfuil atmaisféar dé-ocsaíde carbóin ar feadh roinnt laethanta. Tagann an gás seo ó fhoinse sheachtrach, nó ó riospráid fíonchaor agus coipeadh ar chuid de na caora brúite, nó an dá rud.

Cuspóir:

Táirgeadh fíona dheirg nó rosé atá níos solúbtha, a bhfuil níos lú aigéadachta ann, atá níos úire agus a bhfuil léiriú níos fearr de chineálacha dea-bholaithe ann.

Saintreoracha:

a) Ba cheart gaireas a chur ar fáil chun an gás a chruthaítear a scaoileadh ionas nár lú an brú inmheánach ná an brú atmaisféarach.

b) Déantar na fíonchaora, a luaithe a bhaintear ón umar iad, a bhrú agus a fháisceadh, agus déantar an úrfhíon dheighilte a choipeadh in éagmais ábhair sholadaigh.

1.8. 1.8 MAOTHÚ I nDIAIDH NA FÍONCHAORA A BAINEADH A THÉAMH (16/70)

Sainmhíniú:

Próiseas chun fíonchaora iomlána, brúite nó gan ghas, a théamh, roimh thús coipthe, chuig teochtaí a roghnaítear de réir na sprice inmhianaithe, agus iad a choimeád ag na teochtaí sin ar feadh tréimhse áirithe ama.

Cuspóirí:

a) Eastóscadh níos tapúla agus níos iomláine de dhathanna agus substaintí eile atá laistigh de chraicne.

b) Próisis einsímeacha a chosc.

Saintreoracha:

a) D’fhéadfaí go gcoipfí an úrfhíon agus í i dtadhall le solaid nó gan solaid a bheith ann.

b) Ní mór nach mbeidh an próiseas mar chúis le tiúchan, ná le caolú. Dá dhroim sin: — ní mór róthéamh a sheachaint, — tá toirmeasc ar théamh trí ghal a instealladh.

1.11. 1.11. CÓIREÁIL LE hAIGÉAD ASCORBACH (OENO 10/01)

Aicmiú:

Aigéad ascorbach: breiseán

Aigéad eireatorbach: breiseán

Sainmhíniú:

Aigéad ascorbach a chur le fíonchaora.

Cuspóir:

Substaintí aramatacha na fíonchaoire a chosaint, trí leas a bhaint as saintréithe frithocsaídeora an táirge, ó thionchar na hocsaíde san aer.

Saintreoracha:

a) Moltar aigéad ascorbach a chur isteach roimh an fhíonchaor a bhrú.

b) Is gá nach mbeidh an dáileog a úsáidtear níos mó ná 250 mg/kg.

c) Moltar aigéad ascorbach a úsáid le dé-ocsaíd sulfair.

d) Ní mór don aigéad ascorbachsaintreoracha an Choidéacs Idirnáisiúnta Fíoneolaíochta a chomhlíonadh.

1.12. 1.12. SUILFÍTIÚ (OENO 3/04)

Aicmiú:

Dé-ocsaíd sulfair: breiseán

Suilfít hidrigine amóiniam breiseán

Suilfít photaisiam ainhidiriúil: breiseán

Sainmhíniú:

Tuaslagán de dhé-ocsaíd sulfair, nó suilfít photaisiam hidrigine, suilfít photaisiam ainhidiriúil, suilfít amóiniam nó suilfít hidrigine amóiniam a chur le fíonchaora.

Cuspóirí:

Rialú micribhitheolaíoch ar fhíonchaora a bhaint amach trí iomadú giostaí agus baictéar agus miocrorgánaigh neamh-inmhianaithe ó thaobh na teicneolaíochta de a theorannú nó a chosc.

Frithocsaídeoir a chur chun feidhme.

Saintreoracha:

a) Maidir le dé-ocsaíd sulfair a chur isteach roimh an gcoipeadh alcólach, ba cheart srian a mhéid is féidir a chur air sin toisc nach mbeidh éifeachtaí antaiseipteáin nó frithocsaídeora ag an tuaslagán san fhíon a bheidh ann de bharr na teaglama le haicéataildéad.

b) Ní mór don chion dé-ocsaíde sulfair iomlán na teorainneacha a leagtar síos in Iarscríbhinn Cghabhann leis an gCoimre ar na Modhanna Idirnáisiúnta um Anailís ar fhíon agus úrfhíonta ar a laghad a chomhlíonadh nuair a chuirtear é ar an margadh.

c) Ní mór do na táirgí a úsáidtear saintreoracha an Choidéacs Idirnáisiúnta Fíoneolaíochta a chomhlíonadh.

1.13. 1.13. ÚSÁID EINSÍMÍ CHUN FEABHAS A CHUR AR PHRÓISEAS MAOTHAITHE NA bhFÍONCHAOR, AR EASTÓSCADH AN tSÚ AGUS COMHDHÚILE FÍONCHAOR EILE (OENO 13/04, OENO 498-2013, OENO 682-2021)

Sainmhíniú:

Fíonchaora a chur le hullmhóidí einsímeacha a bhfuil gníomhaíochtaí iontu a dhéanann catalú ar dhíghrádú macramóilíní struchtúracha de chillbhalla na fíonchaoire, amhail ceallalós, peictiní lena dtaobhshlabhraí, heimiceallalós, gliceapróitéiní, agus codáin phróitéine éagsúla.

Áirítear go sonrach i measc na ngníomhaíochtaí einsíme a bhaineann le fíonchaora a mhaothú polagalachtúronáisí, liáisí peictine, peictinmeitileistearáisí, araibionáisí, ramnagalachtúrónáisí, ceallaláisí agus heimicheallaláisí.

Cuspóirí:

a. Oibríochtaí a éascú chun úrfhíonta a fháil amhail draenáil agus fáisceadh.

b. Oibríochtaí trasdoirte a éascú.

c. Eastóscadh ábhair dathúcháin agus polaifeanól a éascú.

d. Eastóscadh dea-bholaithe agus réamhtheachtaithe aramatacha a éascú ó chraiceann na fíonchaoire.

Saintreoir:

Ní mór do na heinsímí saintreoracha an Choidéacs Idirnáisiúnta Fíoneolaíochta a chomhlíonadh.

1.14. 1.14. MAOTHÚ FUAR RÉAMHCHOIPTHE CHUN FÍONTA GEALA A DHÉANAMH (OENO 11/05)

Sainmhíniú:

Modh oibre a bhaineann le haibiú fuar fíonchaor bán, gan ghas nó brúite agus triopaill foriomlána. Coinnítear an meascán ag teocht ar leith ar feadh tréimhse ama agus é oiriúnaithe don chuspóir a bhfuiltear á iarraidh roimh fháisceadh agus coipeadh.

Cuspóir

Chun scaoileadh comhdhúl craicne a chur chun cinn, go háirithe réamhtheachtaithe dea-bholaidh agus úsáid a bhaint as modh oibre idirleata agus einsímeach d'fhonn castacht aramatach agus bhlastachta fíona a mhéadú

Saintreoracha

a) Meastóireacht a dhéanamh ar stádas sláinte agus aibíocht fíonchaor d’fhonn an teicníc nó an modh oibre idirleata, einsímeach nó bithcheimiceach a bhfuiltear á iarraidh a chinneadh,

b) feiniméin ocsaídiúcháin a bhainistiú le modhanna iomchuí,

c) Cosc a chur ar eastóscadh suntasach comhdhúl feanólach ó shuilfítiú iomarcach ag teocht ró-ard nó ar feadh tréimhse mhaothaithe rófhada,

d) Cosc a chur ar ghníomhaíocht mhiocróbach trí shláinteachas iomchuí agus ag teocht oiriúnaithe rialaithe,

e) Fad ama le haghaidh maothú bunaithe ar shaintréithe fíonchaor agus ar an gcineál fíona inmhianaithe a chinneadh.

1.15. 1.15. MAOTHÚ FUAR RÉAMHCHOIPTHE CHUN FÍONTA DEARGA A DHÉANAMH (OENO 12/05)

Sainmhíniú:

Modh oibre a bhaineann le haibiú fuar fíonchaor dearg, gan ghas agus/nó brúite agus triopaill fhoriomlána ag teocht ar leith ar feadh tréimhse ama agus é oiriúnaithe don chuspóir a bhfuiltear á iarraidh roimh thús an choipthe.

Cuspóirí

Scaoileadh comhdhúl craicne a chur chun cinn, agus úsáid á baint as modh oibre idirleata agus einsímeach d'fhonn castacht aramatach agus bhlastachta fíona a mhéadú agus na saintréithe dathanna a fheabhsú.

Saintreoracha

a) Meastóireacht a dhéanamh ar stádas sláinte agus aibíochta fíonchaor d’fhonn leas na teicníce a chinneadh,

b) Feiniméin ocsaídiúcháin a bhainistiú trí dhiúscairtí oiriúnaithe,

c) Cosc a chur ar ghníomhaíocht mhiocróbach trí shláinteachas iomchuí agus teocht rialaithe, agus trí aga maothaithe oiriúnaithe,

d) Fad ama le haghaidh maothú bunaithe ar shaintréithe fíonchaor agus ar an gcineál fíona inmhianaithe a chinneadh.

1.17. 1.17. FÍONCHAORA BRÚITE A CHÓIREÁIL LE hULTRAFHUAIM CHUN EASTÓSCADH A gCOMHDHÚL A CHUR CHUN CINN (OENO 616-2019)

Sainmhíniú:

Ultrafhuaim a úsáid chun comhdhúile fíonchaor a eastóscadh go mear.

Cuspóir

Comhdhúile fíonchaor a eastóscadh le linn maothú roimh choipeadh a spreagadh, i ndiaidh an gas a bhaint agus brúite, trí úsáid a bhaint as ultrafhuaim, chun na haidhmeanna seo a leanas a bhaint amach:

— Úrfhíon le tiúchan níos airde comhdhúl feanólach agus comhdhúile fíonchaor eile a fháil

— Fíonta de chomhdhéanamh atá feanólach oiriúnach cobhsaí a fháil, agus an t-aga maothaithe a laghdú i gcomparáid le próiseas traidisiúnta

— Scaoileadh na dtainníní sna síolta a theorannú (ós rud é go bhfuil laghdú ar an aga maothaithe), nuair atá aibiú feanólach íseal ag na fíonchaora cóireáilte go príomha

— Próiseáil fíonchaor a luathú

Saintreoracha

a) Ní mór an chóireáil a dhéanamh ar fhíonchaora gan ghas nó brúite chun feidhmíocht na cóireála a mhéadú

b) D’fhonn méadú teochta i mbulc na bhfíonchaor brúite a sheachaint, ba cheart an chóireáil seo a dhéanamh nuair atá an bulc ag gluaiseacht

c) D’fhonn próiseas cuasaithe éifeachtach a threisiú, ní móran cion solad/leachtanna i mbulc na bhfíonchaor brúite a bheith leordhóthanach.

1.18. 1.18. CÓIREÁIL TRÍ PHRÓISIS ARDBHRÚ NEAMHLEANÚNCHA (OENO 594A-2019)

Sainmhíniú:

Próiseas ina laghdaítear orgánaigh dhúchasacha i bhfíonchaora trí leas a bhaint as próisis ardbhrú neamhleanúnacha, faoi bhrúnna is airde ná 150 MPa (1500 bar).

Cuspóir

a) Ualaí miocróbacha na miocrorgánach dúchasach a laghdú, giostaí go háirithe,

b) Leibhéil SO2 a úsáidtear san fhíonóireacht a laghdú,

c) Maothú san fhíonóireacht dhearg a luathú.

Saintreoracha

a) Baineann teicníc an ardbhrú hidreastataigh (HHP) le leas a bhaint as leibhéil bhrú is airde ná 150 Mpa (1500 bar) le linn próiseas neamhleanúnach.

b) Ní mór do na leibhéil bhrú a bheith idir 200-400 MPa chun deireadh a chur le giostaí i bhfíonchaora agus úrfhíonta.

c) Ní mór do na leibhéil bhrú a bheith idir 500-600 MPa chun deireadh a chur le cealla baictéaracha.

d) Is idir 2-10 é nóiméad an raoin aga cóireála.

e) Más gá, is féidir an méadú ar an teocht a rialú le cuisniúchán forlíontach.

f) Níor cheart an méadú ar an teocht agus na teicnící a úsáidtear a bheith ina gcúis le haon athrú ar chuma, ar dhath, ar bhlastanas nó ar bhlas an fhíona.

2.1.1 OCSAIGINIÚ (OENO 545A/2016)

Aicmiú:

Ocsaigin: áis phróiseála

Sainmhíniú:

Ocsaigin nó aer a chur le húrfhíon

Cuspóirí:

a) D’fhonn luas a chur faoi phróiseas an ocsaiginithe i bhfíonóireacht na n-úrfhíonta, an fhíona dheirg, nó an fhíona ghil agus é ina aidhm imoibrithe donnúcháin i gcomhdhúile feanólacha a spreagadh, ar comhdhúile iad a fhoirmítear tríd an bpolaiméiriú, a dhéantar a dheascadh ansin agus a bhaintear le linn ghléghlanadh na n-úrfhíonta, chun feabhas a chur ar sheasmhacht na bhfíonta i ndáil le hocsaiginiú a fheabhsú. Glaoitear “hipear-ocsaiginiú” ar an modh oibre seo, ina gcuirtear leibhéil arda d’ocsaigin le húrfhíonta, ar comhionann le roinnt sáithiúchán é.

b) Rannchuidiú le laghdú comhdhúile dea-bholaithe a ghabhann le saintréith phlandúil chéadfach agus le himeacht dea-bholaithe dí-ocsaídithe.

c) A áirithiú go dtarlóidh coipeadh alcólach gan aon deacracht agus chun coipeadh greamaithe a sheachaint.

Saintreoracha:

a) I gcás laghdú ar leibhéal na gcomhdhúl feanólach a bhfuil baint acu le feiniméin donnúcháin, ba cheart ocsaigin a chur leo roimh ghléghlanadh na húrfhíona.

b) I gcás bainistíocht ar chinéitic choipthe, is leormhaith ocsaigin a chur isteach de réir na dáileoige molta de 5-10 mg/l ar choinníoll go ndéantar é seo ag deireadh phas an fháis giosta, eadhon i ndiaidh an laghdaithe i dtiúchan siúcra na húrfhíona de thart ar 50 g/l.

c) Níor cheart laghdú i suilfít úrfhíonta a bhfuil barraíocht dé-ocsaíde sulfair iontu a bheith ina aidhm ag an ocsaiginiú.

2.1.2 SUILFÍTIÚ (5/87)

Aicmiú:

Dé-ocsaíd sulfair: breiseán

Suilfít hidrigine amóiniam breiseán

Suilfít photaisiam ainhidiriúil: breiseán

Sainmhíniú:

Dé-ocsaíd sulfair ghásach a chur le fíonchaora brúite, nó le húrfhíon de thuaslagán dé-ocsaíde sulfair uiscí, nó le dé-shuilfít photaisiam (3), suilfít amóiniam nó dé-shuilfít amóiniam.

Cuspóirí:

a) Cur i ngníomh: — antaiseipteán in aghaidh fadhbanna a d’fhéadfadh a bheith ann mar gheall ar fhás miocrorgánach, — frithocsaídeoir, — toisc roghnaitheach le haghaidh giostaí, — táirge a éascaíonn do shíothlú, — táirge a chuidíonn le hantóiciaininí a eastóscadh.

b) An coipeadh a rialáil agus a rialú.

c) Úrfhíonta leasaithe a tháirgeadh.

Saintreoracha:

a) Ba cheart suilfítiú a dhéanamh le linn brúite nó díreach ina dhiaidh sin.

b) An táirge a dháileadh go cothrom sna fíonchaora brúite nó san úrfhíon.

c) Leis an tsuilfít amóiniam agus an déshuilfít cuirtear iain amóiniam isteach san úrfhíon, arb é atá sna hiain amóiniam músclóirí fáis le haghaidh giostaí (féach Coipeadh alcólach a ghníomhachtú).

d) Comhlíonfaidh na táirgí a úsáidtear saintreoracha an Choidéacs Idirnáisiúnta Fíoneolaíochta.

2.1.3.1.1. 2.1.3.1.1 AIGÉADÚ CEIMICEACH (OENO 3/99, OENO 13/01)

Sainmhíniú:

An aigéadacht toirtmheasctha agus an aigéadacht iarbhír a mhéadú (agus pH a laghdú) trí aigéid orgánacha a chur isteach.

Cuspóirí:

a) Fíonta a tháirgeadh atá cothromaithe ó thaobh na blastachta de

b) Cuidiú le dea-éabhlóid bhitheolaíoch agus dea-aibiú fíona

c) Aigéadacht nádúrtha nach bhfuil leordhóthanach a leigheas, a bhfuil na nithe seo a leanas ina gcúis leo: — dálaí aeráide sa réigiún fíonsaothraithe, nó — cleachtais fíoneolaíochta óna laghdaítear an aigéadacht nádúrtha.

Saintreoracha:

a) Is iad na haigéid lachtacha, aigéad malach L(-) nó DL agus aigéad tartarach L(-) an t-aon chineálacha aigéid is féidir a úsáid.

b) Níor cheart na haigéid a chur isteach chun calaois a cheilt.

c) Toirmeasctar aigéid mhianracha a chur isteach.

d) Is comheisiatach ar a chéile iad aigéadú ceimiceach agus dí-aigéadú ceimiceach.

e) Ní mór do na haigéid a úsáidtear a bheith i gcomhréir le caighdeáin an Choidéacs Idirnáisiúnta Fíoneolaíochta .

f) Ní féidir aigéid a chur le húrfhíonta ach amháin ar choinníoll nach n-ardófar an cion aigéadachta tosaigh níos mó ná 54 meq/l (i.e. 4 g/l arna shloinneadh mar aigéad tartarach).

Nuair a dhéantar úrfhíon agus fíon a aigéadú, níor cheart an méadú carnach glan a bheith níos mó ná 54 meq/l (i.e. 4 g/l arna shloinneadh mar aigéad tartarach)

2.1.3.1.1.1. 2.1.3.1.1.1 SULFÁIT CHAILCIAM (OENO 583/2017)

Aicmiú:

Sulfáit chailciam: breiseán

Sainmhíniú:

Sulfáit chailciam a chur (CaSO4.2H20) leis an úrfhíon réamhchoipthe in éineacht le haigéad tartarach le haghaidh mionsaothrú fhíonta licéir.

Cuspóirí:

a) Fíonta licéir cothromaithe ó thaobh na blastachta de a tháirgeadh.

b) Cuidiú le dea-éabhlóid bhitheolaíoch agusle dea-aibiú fíona licéir.

c) Aigéadacht nádúrtha na bhfíonta licéir nach bhfuil leordhóthanach a leigheas, a bhfuil na nithe seo a leanas ina gcúis leo: — dálaí aeráide sa réigiún fíonsaothraithe, — cleachtais fíoneolaíochta óna laghdaítear an aigéadacht nádúrtha.

Saintreoracha:

a) Baintear úsáid as sulfáit chailciam in éineacht le leibhéal níos ísle d’aigéad tartarach.

b) Moltar réamhthástálacha saotharlainne a dhéanamh chun na dáileoga is gá de shulfáit chailciam agus aigéad tartarach chun an pH a laghdú a áireamh.

c) Níor cheart an dáileog a bheith níos mó ná 2 g/l de shulfáit chailciam toisc go gcuireann sé ar a chumas an pH 3.2 oiriúnach san fhíonóireacht de na húrfhíonta seo a bhaint amach agus chun fíonta cothromaithe a fháil fiú i mblianta ina bhfuil drochaimsir ann.

d) Níor cheart leibhéal iarmharach na sulfáití a bheith níos mó ná an teorainn OIV.

e) Níor cheart an cleachtas seo a dhéanamh chun calaois a cheilt.

f) Is comheisiatach ar a chéile iad aigéadú ceimiceach agus dí-aigéadú ceimiceach.

g) Ní mór d’úsáid na sulfáite cailciam saintreoreacha den Choidéacs Idirnáisiúnta Fíoneolaíochta a chomhlíonadh.

2.1.3.1.3. 2.1.3.1.3 AIGÉADÚ TRÍ CHÓIREÁIL LEICTREA-SCANNÁIN (LEICTREA-SCAGDHEALÚ SCANNÁIN DÉPHOLACH) (OENO 360/2010)

Sainmhíniú:

Modh fisiceach ianach chun úrfhíon a eastóscadh trí réimse leictreach agus úsáid á baint as scannáin caitiain thréscaoilteacha agus scannán dépholach as a n-éiríonn aigéadacht intoirtmheasctha mhéadaithe agus aigéadacht iarbhír (laghdú sa pH).

Cuspóirí:

a) Aigéadacht toirtmheasctha a mhéadú agus aigéadacht iarbhír (laghdú sa pH).

b) Saintréithe maithe bitheolaíocha a chur chun cinn agus cuidiú le fíonóireacht cheart.

c) Cuidiú le dea-aibiú fíona.

d) Aigéadacht nádúrtha nach bhfuil leordhóthanach a leigheas, a bhfuil na nithe seo a leanas ina gcúis leo: — dálaí aeráide sa réigiún fíonsaothraithe, nó — cleachtais fíoneolaíochta óna laghdaítear an aigéadacht nádúrtha.

Saintreoracha:

a) Féach an bhileog ghinearálta maidir le teicnící deighilte a úsáidtear i gcóireáil úrfhíonta agus fíonta (4) agus an bhileog maidir le húsáid teicnící scannáin a chuirtear i bhfeidhm i leith úrfhíonta (5).

b) Níor cheart an t-aigéadú trí chóireáil leictrea-scannáin a dhéanamh chun calaois a cheilt.

c) Ba cheart scannáin chaitianacha a bheith déanta ar dhóigh lena gcuirfear ar a gcumas dóibh iad a oiriúnú d’eastóscadh caitian amháin agus go háirithe caitiain K+.

d) Tá na scannáin dhépholacha neamhscagach ar ainiain agus caitiain na n-úrfhíonta.

e) Ní ceart aigéadú trí leictrea-scagdhealú dépholach a chur i gcrích ach amháin ar choinníoll nach méadófar an aigéadacht tosaigh níos mó ná 54 meq/l (is é sin 4 g/l arna shloinneadh in aigéad tartarach). Nuair a dhéantar úrfhíonta agus fíonta a aigéadú, ní ceart an méadú carnach glan a bheith níos mó ná 54 meq/l (i.e. 4 g/l arna shloinneadh mar aigéad tartarach)

f) Is faoi fhreagracht fíoneolaí nó teicneoir cáilithe a chuirfear an próiseas chun feidhme.

g) Comhlíonfaidh na scannáin saintreoracha an Choidéacs Idirnáisiúnta Fíoneolaíochta.

2.1.3.1.4. 2.1.3.1.4 AIGÉADÚ TRÍ CHÓIREÁIL CAITIANMHALARTÓRA (OENO 442/2012)

Sainmhíniú:

Páirt-eastóscadh fisiceach de chaitiain na n-úrfhíonta chun aigéadacht toirtmheasctha agus aigéadacht iarbhír a mhéadú (laghdú sa pH) trí chaitianmhalartóir.

Cuspóirí:

a) Aigéadacht toirtmheasctha a mhéadú agus aigéadacht iarbhír (laghdú sa pH).

b) Fíonta cothromaithe ó thaobh na gcéadfaí de a tháirgeadh.

c) Saintréithe maithe bitheolaíocha agus cáilíocht coinneála maithe an fhíona a chur chun cinn.

Saintreoracha:

a) Cuirfear an chóireáil i gcrích trí úsáid a bhaint as roisíní caitianmhalartúcháin a athghineadh sa timthriall aigéid.

b) Ní mór don chóireáil a bheith teoranta do chaitiain bharrachais a dhíothú.

c) Chun táirgeadh chodáin úrfhíona a sheachaint, cuirfear an chóireáil i gcrích go leanúnach, agus le hionchorprú inlíne den úrfhíon chóireáilte isteach sa bhun-úrfhíon.

d) De rogha air sin, d’fhéadfaí an roisín a chur go díreach isteach in umar na húrfhíona, sna cainníochtaí is gá, agus d’fhéadfaí é a dheighilt ansin trí aon mhodh teicniúil iomchuí a úsáid.

e) Ní mór an t-aigéadú a dhéanamh ar choinníoll nach méadófar an aigéadacht tosaigh níos mó ná 54 meq/l. Nuair a dhéantar úrfhíon agus fíon a aigéadú, ní ceart an méadú carnach glan a bheith níos mó ná 54 meq/l.

f) Is faoi fhreagracht fíoneolaí nó teicneoir cáilithe a chuirfear na hoibriúcháin go léir chun feidhme.

g) Comhlíonfaidh na roisíní saintreoracha an Choidéacs Idirnáisiúnta Fíoneolaíochta.

2.1.3.2.2. 2.1.3.2.2 DÍ-AIGÉADÚ CEIMICEACH (6/79)

Sainmhíniú:

An aigéadacht agus an aigéadacht iarbhír a laghdú (an pH a mhéadú) trí thartráit photaisiam neodrach carbonáit hidrigine photaisiam nó carbónáit chailciam ina bhféadfaí cainníochtaí beaga de shalann cailciam dúbailte d’aigéad tartarach L(+) agus aigéad malach L(-) a chur isteach.

Cuspóirí:

b) Cuidiú le dí-aigéadú bitheolaíoch.

Saintreoracha:

a) Beidh ar a laghad 1 g/l d’aigéad tartarach san fhíon a tháirgtear ó úrfhíon dhí-aigéadaithe.

b) Ba cheart an próiseas maidir le foirmiú an tsalainn dhúbailte (salainn neodracha d’aigéad tartarach agus aigéad malach) a chur i bhfeidhm i gcás úrfhíonta atá ar mhórán aigéid mhalaigh agus nach soláthraíonn an t-aigéad tartarach amháin laghdú sásúil ar an aigéadacht intoirtmheasctha.

c) Ní bheidh sé mar aidhm ag an dí-aigéadú ceimiceach calaois a cheilt.

d) Is comheisiatach ar a chéile iad aigéadú ceimiceach agus dí-aigéadú ceimiceach.

e) Comhlíonfaidh na táirgí a chuirtear leis saintreoracha an Choidéacs Idirnáisiúnta Fíoneolaíochta.

2.1.3.2.3. 2.1.3.2.3 DÍ-AIGÉADÚ MICRIBHITHEOLAÍOCH (OENO 3/03, OENO 546/2016, OENO 611/2019)

Sainmhíniú:

Aigéadacht fhoriomlán agus aigéadacht iarbhír a laghdú (méadú sa pH) trí ghiostaí nó baictéir aigéid lachtaigh a úsáid.

Cuspóir:

Féach bileog 2.1.3.2 ‘Dí-aigéadú’ (7)

Saintreoracha:

Chun an cuspóir seo a bhaint amach cuirtear dí-aigéadú micribhitheolaíoch ag miocrorgánaigh i gcrích trí ionaclú ar thréithchineálacha roghnaithe.

Moladh OIV:

Féach na bileoga:

2.1.3.2.3.1 ‘Dí-aigéadú trí ghiostaí (Siúcraimíceas agus neamhshiúcraimíceas)’ agus / nó

2.1.3.2.3.2 ‘Dí-aigéadú trí bhaictéir aigéid lachtaigh’.

2.1.3.2.3.1 DÍ-AIGÉADÚ TRÍ GHIOSTAÍ (OENO 5/02) (OENO 546/2016, OENO 611-2019)

Sainmhíniú:

Aigéadacht fhoriomlán agus aigéadacht iarbhír a laghdú (méadú ar pH) trí ghiostaí a úsáid (Siúcraimíceas agus neamhshiúcraimíceas)

Cuspóirí:

a) Fíon a tháirgeadh atá cothromaithe ó thaobh na blastachta de;

b) Páirt-mhiondealú nó miondealú foriomlán d’aigéad malachmalach a fháil ar bhealach bitheolaíoch

Saintreoracha:

Is féidir leis an laghdú bitheolaíoch ar aigéad malach trí ghiostaí oibriú ar na bealaí seo:

a) Ar úrfhíonta (féach comhad 2.1.3.2.3.);

b) Is féidir an cuspóir faoi b) a bhaint amach le linn coipeadh alcólach agus úsáid á baint as tréithchineálacha roghnaithe siúcraimícis nó neamhshiúcramícis. Tá cáil ar thréithchineálacha den ghéineas siúcraimícis as a gcumais páirt-mhiondealaithe. Tá cáil ar thréithchineálacha Schizosaccharomyces pombe as a gcumais páirt-mhiondealaithe maidir le haigéad malach foriomlán;

c) Tá úsáid giostaí Schizosaccharomyces tar éis éifeachtúlacht a thaispeáint chun miondealú mear a bhaint amach, bíodh sé i bpáirt nó foriomlán, d’aigéad L-malach in úrfhíonta agus fíonta. Mar thoradh ar an laghdú mór ar aigéadacht intoirtmheasctha agus ar thiúchan na n-ian hidrigine, a eascraíonn as gníomhaíocht na ngiostaí seo, d’fhéadfaí a bhforbairt a bheith neamhinmhianaithe le haghaidh fíonta áirithe. Mar sin ba cheart réamhchúraimí a ghlacadh chun éilliú na ndabhcha a sheachaint nuair atá forbairt na ngiostaí seo neamhinmhianaithe.

d) Ní mór do giostaí saintreoracha an Choidéacs Idirnáisiúnta Fíoneolaíochta a chomhlíonadh.

2.1.3.2.3.2 DÍ-AIGÉADÚ TRÍ BHAICTÉIR AIGÉID LACHTAIGH (OENO 611-2019)

Sainmhíniú:

Aigéadacht foriomlán agus aigéadacht iarbhír a laghdú (méadú sa pH) trí bhaictéir aigéid lachtaigh a úsáid: genera Lactobacillus, Leuconostoc, Pediococcus agus Oenococcus.

Cuspóirí:

a) Fíonta cothromaithe i dtéarmaí braistintí blais;

b) díghrádú foriomlán nó páirt-díghrádú d’aigéad malach a fháil trí mhodh bitheolaíoch.

Saintreoracha:

a) Chun an cuspóir a bhaint amach, déantar dí-aigéadú trí bhaictéir aigéid lachtaigh trí ar a laghad 106 CFU/mL de thréithchineálacha roghnaithe de bhaictéir aigéid lachtaigh a chur le húrfhíon, a d’fhéadfadh a bheith nó gan a bheith sa phróiseas coipthe alcólaigh.

d) ní mór do na tréithchineálacha roghnaithe a bheith i gcomhréir leis saintreoracha an Choidéacs Idirnáisiúnta Fíoneolaíochta.

2.1.3.2.4. 2.1.3.2.4 DÍ-AIGÉADÚ AGUS PRÓISEAS LEICTREA-SCANNÁIN A ÚSÁID (OENO 483-2012)

Sainmhíniú:

Modh fisiceach d’eastóscadh ianach ón úrfhíon trí oibriú réimse leictrigh agus úsáid á baint as scannáin scagacha le hainiain de pháirt amháin agus scannáin dhépholacha den pháirt eile. Baintear úsáid as an teaglaim de na scannáin scagacha le hainiain agus scannáin dhépholacha chun laghdú san aigéadacht intoirtmheasctha agus san aigéadacht iarbhír a bhainistiú (méadú sa pH).

Cuspóirí:

a) Ró-aigéadacht nádúrtha atá mar thoradh ar dhálaí aeráide sa réigiún fíona a cheartú trí aigéadacht intoirtmheasctha agus aigéadacht iarbhír a laghdú (méadú sa pH)

b) Fíonta cothromaithe i dtéarmaí blais a fhorbairt

c) Oibríocht aibithe fíona rianúil a chur chun cinn

Saintreoracha:

a) Déan tagairt don chomhad ginearálta maidir le teicnící deighilte a úsáidtear i bpróiseáil úrfhíonta agus fíonta (8) agus don chomhad maidir le teicnící scannáin a chur i bhfeidhm ar úrfhíonta (9).

b) Níor cheart é a bheith de rún ag dí-aigéadú agus úsáid á baint as próiseas leictrea-scannáin fabht a cheilt.

c) Ní mór do na scannáin ainianacha a bheith comhdhéanta ar dhóigh is nach gceadaíonn siad ach amháin eastóscadh ainian agus go háirithe na haigéid orgánacha den úrfhíon.

d) Tá na scannáin dhépholacha neamhscagach ar ainiain agus caitiain na húrfhíona.

e) Ba cheart ar a laghad 1g/l d’aigéad tartarach a bheith san fhíon ó úrfhíon dhí-aigéadaithe.

f) Is comheisiatach ar a chéile iad dí-aigéadú trí phróiseas scannáin agus aigéadú.

g) Beidh fíoneolaí nó teicneoir cáilithe freagrach as an bpróiseas a chur chun feidhme.

h) Ní mór do na scannáin a úsáidtear a bheith i gcomhréir leis saintreoracha an “Chóidéacs Idirnáisiúnta Fíoneolaíochta”..

2.1.3.2.5. 2.1.3.2.5 CÓIREÁIL LE CARBÓNÁIT PHOTAISIAM (OENO 580-2017)

Aicmiú:

Áiseanna próiseála

Sainmhíniú:

An aigéadacht agus an aigéadacht iarbhír a laghdú (an pH a mhéadú) trí thartráit photaisiam neodrach nó carbonáit hidrigine photaisiam nó carbónáit chailciam a chur isteach ina bhféadfaí cainníochtaí beaga de shalann cailciam dúbailte d’aigéad tartarach L(+) agus aigéad malach L(-).

Cuspóir:

b) Chun dí-aigéadú a dhéanamh ar úrfhíon.

Saintreoracha:

a) Ba cheart 1g/l d’aigéad tartarach ar a laghad a bheith san fhíon ó úrfhíon dhí-aigéadaithe ar mhaithe le cúiseanna a bhaineann le cáilíocht fíona.

b) Ba cheart an próiseas maidir le foirmiú an tsalainn dhúbailte (salainn neodracha d’aigéad tartarach agus aigéad malach) a chur i bhfeidhm i gcás úrfhíonta atá ar mhórán aigéid mhalaigh agus nach soláthraíonn an t-aigéad tartarach amháin laghdú sásúil ar an aigéadacht intoirtmheasctha.

c) Ní bheidh sé mar aidhm ag an dí-aigéadú ceimiceach calaois a cheilt.

d) Is comheisiatach ar a chéile iad aigéadú ceimiceach agus dí-aigéadú ceimiceach.

e) Comhlíonfaidh na táirgí a úsáidtear saintreoracha an Choidéacs Idirnáisiúnta Fíoneolaíochta.

2.1.4. 2.1.4 ÚSÁID EINSÍMÍ DON GHLÉGHLANADH (OENO 11/04, OENO 498-2013, OENO 682-2021)

Aicmiú:

Araibionáisí: áis phróiseála

Ceallaláisí: áis phróiseála

Liáisí peictine áis phróiseála

Meitileistearáis peictine: áis phróiseála

Polagalachtúronáisí: áis phróiseála

Heimicheallaláisí: áis phróiseála

Sainmhíniú:

Ullmhóidí einsímeacha a chur leis an úrfhíon a bhfuil gníomhaíochtaí iontu a chatalaíonn díghrádú ar mhacramóilíní fíonchaor a chuaigh isteach san úrfhíon le linn na n-oibríochtaí eastósctha sú, chomh maith le béite-ghlúcain a tháirgeann an fungas Botrytis cinerea.

Áirítear go sonrach i measc na ngníomhaíochtaí einsíme a bhaineann le gléghlanadh úrfhíonta polagalachtúronáisí, liáisí peictin, peictinmeitileistearáisí, agus ar bhonn níos lú araibionáisí, ramnagalachtúrónáisí, ceallaláisí agus heimicheallaláisí chomh maith le β-ghlúcanáisí má thagann na húrfhíonta ó fhíonchaora botraíteasaithe.

Cuspóir:

Gléghlanadh úrfhíonta a éascú.

Saintreoir:

Ní mór do na heinsímí a úsáidtear a bheith i gcomhréir leis saintreoracha an Choidéacs Idirnáisiúnta Fíoneolaíochta.

2.1.6. 2.1.6 CÓIREÁIL GEILITÍN (OENO 5/97)

Sainmhíniú:

Geilitín a chur leis an úrfhíon

Cuspóirí:

a) Comhdhúile polaifeanólacha san úrfhíon a laghdú, ionas crapthacht na húrfhíona a laghdú roimh choipeadh.

b) Laghdú ar na cáithníní atá dothuaslagtha san úrfhíon.

Saintreoir:

Ní mór don gheilitín a bheith i gcomhréir leis saintreoracha an Chóidéacsl idirnáisiúnta fíoneolaíochta.

2.1.7. 2.1.7 TAINNIN A CHUR ISTEACH (16/70; OENO 612-2019)

Sainmhíniú:

Tainnin a chur leis an úrfhíon.

Cuspóirí:

a) Cobhsú fíonta ina dhiaidh sin trí pháirt-deascadh d’ábhar próitéineach breise in úrfhíonta a éascú;

b) gléghlanadh úrfhíonta a éascú i gcomhair le hoibreáin de chineál próitéine a dhéanann gléghlanadh, agus ró-ghléghlanadh a chosc;

c) rannchuidiú le cosaint frithocsaídeora agus fhrithocsaíodáiseach ar chomhdhúile na húrfhíona;

d) léiriú dathanna i bhfíonta dearga a fuarthas ó úrfhíonta agus a bhfuil tainníní curtha leo, a chur chun cinn.

Saintreoir:

a) Ionchorprú mear isteach san úrfhíon a éascú, is féidir tainníní a chur isteach díreach tar éis na buainte;

b) comhlíonfaidh na tainníní a úsáidtear saintreoracha an Choidéacs Idirnáisiúnta Fíoneolaíochta.

2.1.8. 2.1.8 CÓIREÁIL LE BEINTINÍTÍ (16/70)

Aicmiú:

Beintinítí: áis phróiseála

Sainmhíniú:

Beintinítí a chur leis an úrfhíon.

Cuspóir:

Cóireáil choisctheach le haghaidh smúiteáin phróitéine agus chopair.

Saintreoir:

Comhlíonfaidh na substaintí a úsáidtear saintreoracha an Choidéacs Idirnáisiúnta Fíoneolaíochta.

2.1.9. 2.1.9 CÓIREÁIL LE CARBÓN (16/70), (OENO 3/02)

Aicmiú:

Carbón fíoneolaíochta: áis phróiseála

Sainmhíniú:

Carbón a chur le húrfhíonta.

Cuspóirí:

a) Saintréithe orgánaileipteacha fíona a cheartú i gcás fíonta a thagann ó úrfhíonta a gcuireann fungais isteach orthu amhail múscán liath nó oïdium.

b) Éilleáin a d’fhéadfadh a bheith ann a dhíothú.

c) An dath a cheartú i gcás: — úrfhíonta bána a dhíorthaítear ó shú bán na bhfíonchaor dearg, — úrfhíonta fíorbhuí a dhíorthaítear ó chineálacha fíonchaor bán, — úrfhíonta ocsaídithe.

Saintreoracha:

a) Beidh cainníocht an charbóin thirim a úsáidtear níos lú ná 100 g/hl d’úrfhíon.

b) Comhlíonfaidh an carbón a chuirtear isteach saintreoracha an Choidéacs Idirnáisiúnta Fíoneolaíochta.

2.1.10. 2.1.10 CÓIREÁIL LE DÉ-OCSAÍD SILEACAIN (1/91)

Sainmhíniú:

Tuaslagán collóideach a chur leis an úrfhíon mar aon le tuaslagán geilitín a chur isteach.

Cuspóir:

Flocasú an gheilitín a bhaint amach d’fhonn gléghlanadh a dhéanamh.

Saintreoracha:

a) Cuirtear an táirge leis an úrfhíon.

b) Is gá réamhthástálacha a dhéanamh chun na dáileoga is fearr de dhé-ocsaíd sileacain agus de gheilitín a chinneadh.

c) Comhlíonfaidh na táirgí a úsáidtear saintreoracha an Choidéacs Idirnáisiúnta Fíoneolaíochta.

2.1.11. 2.1.11 SCAGACHÁN (16/70)

Aicmiú:

Péirlít: áis phróiseála

Sainmhíniú:

Próiseas fisiceach lena gcuirtear úrfhíon trí scagairí iomchuí a choinníonn cáithníní i bhfuaidreán.

Cuspóir:

Úrfhíon a ghléghlanadh.

Saintreoracha:

a) Cleachtar scagachán le breiseáin nó gan bhreiseáin.

b) Comhlíonfaidh na breiseáin a úsáidtear, amhail cré dhiatómúil agus taos agus púdar ceallalósach, saintreoracha an Choidéacs Fíoneolaíochta Idirnáisiúnta.

2.1.11.1. 2.1.11.1 SCAGACHÁN AR LEABA SCAGACHÁIN (1/90)

Aicmiú:

Déatóimít: áis phróiseála

Sainmhíniú:

Na húrfhíona a scagadh trí leaba ábhar scagaire cúnta.

Cuspóir:

Féach 2.9

Saintreoracha:

Is féidir an scagachán a dhéanamh:

a) trí dheascadh leanúnach na leapan ar thacaí iomchuí;

b) ar leaba scagacháin a fhoirmítear ar dhruma rothlach faoi fholús le díothú leanúnach den chraiceann seachtrach ina bhfuil na cáithníní scagtha.

Roghnaítear ábhair scagaire chúnta amhail cré dhiatómúil, péirlít agus ceallalós, mar fheidhm de chuid anleibhéil gléghlanta is inmhianaithe. Comhlíonfaidh siad saintreoracha an Choidéacs Idirnáisiúnta Fíoneolaíochta.

2.1.12. 2.1.12 PÁIRT-DÍHIODRÁITIÚCHÁN D’ÚRFHÍONTA (OENO 2/98)

Sainmhíniú:

Próiseas ina ndéantar cainníocht áirithe uisce in úrfhíon fíonchaor a dhíothú.

Cuspóirí:

a) Leibhéal siúcra úrfhíona atá beartaithe lena choipeadh a mhéadú;

b) Úrfhíonta caramalaithe a tháirgeadh;

c) Úrfhíon tiubhaithe a tháirgeadh;

d) Siúcra fíonchaor a ullmhú.

Saintreoracha:

a) Is féidir na cuspóirí seo a bhaint amach trí theicnící éagsúla ar a dtugtar teicnící laghdúcháin um shaibhriú fíona: — tiúchan fuar; — cúlosmóis, — Páirt-ghalú trí fholús; — Páirt-ghalú trí bhrú atmaisféarach;

b) Maidir leis an gcuspóir faoi a), ní fhéadfaidh an tiúchan a bheith ina chúis le laghdú is mó ná 20 % ar an toirt tosaigh ná le méadú is mó ná 2 % ar acmhainn nirt alcóil tosaigh féideartha an úrfhíona.

c) Ní fhéadfar díothú uisce san úrfhíon a charnadh le díothú uisce san fhíon comhfhreagrach (ach amháin maidir le cuspóir a).

2.1.12. 1TIÚCHÁN ÚRFHÍONA TRÍ CHÚLOSMÓIS (OENO 1/93)

Sainmhíniú:

Próiseas ina ndéantar úrfhíon a thiúchan trí dhíothú ar pháirt den uisce trí scannáin shonracha faoi ghníomhaíocht brú is mó ná an brú osmóiseach san úrfhíon.

Cuspóir:

Le saibhriú na húrfhíona a fháil, go háirithe i siúcraí.

Saintreoracha:

a) Is féidir an tiúchan a chur i gcrích ar pháirt den úrfhíon ná uirthi go léir.

b) Ní dhéanfar an tiúchan chun toirt tosaigh na húrfhíona a laghdú faoi níos mó ná 20 % ná chun acmhainn nirt alcólaigh tosaigh den úrfhíon a mhéadú faoi níos mó ná 2 % (toirte).

c) Ós rud é go bhfuil tiúchan gach comhpháirte úrfhíona i gceist sa mhodh oibre seo, beidh cur i bhfeidhm an mhodha oibre teoranta d’úrfhíona i gcás ina bhfuil údar iomchuí leis. Níor cheart é a úsáid chun an cineál fíona a tháirgtear a mhodhnú.

d) Is faoi fhreagracht fíoneolaí nó teicneoir cáilithe a chuirfear an modh oibre chun feidhme

e) Comhlíonfaidh na scannáin a úsáidtear saintreoracha an Choidéacs Idirnáisiúnta Fíoneolaíochta.

2.1.12.2 PÁIRT-GHALÚ FAOI FHOLÚS (OENO 1/01)

Sainmhíniú:

Saintreoracha chun úrfhíonta a thiúchan ag teocht mheasartha trí pháirt den uisce a ghalú sa mhalartóir teirmeach faoi ardfholús.

Cuspóir:

Féach an bhileog maidir le “Díhiodráitiú páirteach úrfhíonta”.

Saintreoracha:

a) Roghnaigh aonad leanúnach, seachas ceann atá athshruthaitheach;

b) Déanann an tsaintreoir na comhábhair go léir a thiúchan agus mar sin ba cheart í a bheith teoranta d’úrfhíon ina bhfuil údar iomchuí leis an teicníc sin, agus níor cheart an cineál fíona a tháirgtear a mhodhnú;

c) Ní mholtar an tsaintreoir seo d’úrfhíonta ó chineálacha fíonchaor le cineálacha saora suntasacha ó bholadh;

d) Déanfaidh áiritheoir toirte an méid uisce a dhíothaítear a thomhas.

2.1.12.3 PÁIRT-GHALÚ FAOI BHRÚ ATMAISFÉARACH (OENO 3/98)

Sainmhíniú:

Próiseas ina ndéantar méid áirithe uisce ó úrfhíon fíonchaor a dhíothú i gcóras galaithe faoi bhrú atmaisféarach.

Cuspóirí:

Féach 2.1.12. b, c, agus d.

Saintreoracha:

a) féadfar an galú a dhéanamh i gcoirí oscailte, le suaitheadh nó gan suaitheadh, agus le teas. — trí thine dhíreach, nó — trí mhuinchillí gaile nó i sreabhán calrach eile

b) Ní mór na próisis seo a chur i gcrích sa chaoi go bhfaightear an leibhéal tiúchana inmhianaithe agus caramalaithe siúcra gan athruithe neamhinmhianaithe a fháil.

2.1.12.4 TIÚCHAN ÚRFHÍONA TRÍ FHUACHT (CRIÓI-TIÚCHÁN) (OENO 4/98)

Sainmhíniú:

Próiseas ina ndéantar úrfhíon a thiúchan trí pháirt-reo agus díothú an oighir a dhéantar ar an gcuma sin.

Cuspóir:

Féach 2.1.12 a agus c.

Saintreoracha:

Moltar sulfítiú éadrom na húrfhíona roimh reo.

2.1.14. 2.1.14 SNÁMHACHT (OENO 2/99)

Sainmhíniú:

Oibriú ina ndéantar gás a instealladh isteach in úrfhíon sa chaoi go n-éiríonn cáithníní nó miocrorgánaigh go dtí an dromchla uirthi.

Cuspóirí:

a) Gléghlanadh mear a fháil le hoibreáin ghléghlanta a chur léi nó gan iad a chur léi.

b) An pobal dúchasach miocrorgánach a laghdú roimh choipeadh alcólach ar mhaithe le húsáid giostaí roghnaithe ina dhiaidh sin.

c) Gléghlanadh a dhéanamh go leanúnach d’fhonn an chainníocht míreanna le díothú a thabhairt chun rialtachta.

d) Agus b’fhéidir, feabhas a chur ar ocsaiginiú le linn gléghlanta.

Saintreoracha:

Féadfar gléghlanadh a dhéanamh:

a) arna cosaint ón aer trí nítrigin nó dé-ocsaíd charbóin a úsáid, nó trí aerú chun ocsaídiúchán de chomhdhúile inocsaídithe agus dath an fhíona a dhéanamh níos seasmhaí trí aerú;

b) ag teocht chomhthimpeallach, tar éis fuarú nó trí chórais leanúnacha a úsáid a cheadaíonn rialú i bhfíor-am ar oibreáin ghléghlanta agus luas gléghlanta;

c) nó ar bhealach statach agus úsáid á baint as coimeádáin iomchuí.

d) Ní mór do na táirgí a úsáidtear a bheith i gcomhréir le caighdeáin den Choidéacs Idirnáisiúnta Fíoneolaíochta .

2.1.15. 2.1.15 CÓIREÁIL CÁISÉINEÁIT PHOTAISIAM (OENO 4/04)

Aicmiú:

Cáiséanáit photaisiam: áis phróiseála

Sainmhíniú:

Cáiséanáit photaisiam a chur le húrfhíonta i bhfoirm fuaidreán collóideach nó i gcomhar le hoibreáin ghléghlanta eile.

Cuspóir:

Comhdhúile polaifeanólacha ocsaídithe a dhíothú nó na comhdhúile sin ar dóigh dóibh ocsaídiú.

Saintreoir:

Ní mór do cháiséanáit photaisiam saintreoracha an Choidéacs Idirnáisiúnta Fíoneolaíochta a chomhlíonadh.

2.1.16. 2.1.16 CÓIREÁIL LE CÁISÉIN (OENO 5/04)

Aicmiú:

Cáiséin (cáiséanáit chailciam): áis phróiseála

Sainmhíniú:

Cáiséin a chur le húrfhíonta i bhfoirm fuaidreán collóideach nó i gcomhar le hoibreáin ghléghlanta eile.

Cuspóir:

Comhdhúile polaifeanólacha a dhíothú nó iad siúd ata soghabhálach i leith ocsaídithe.

Saintreoir:

Ní mór don cháiséin a úsáidtear saintreoracha an Choidéacs Idirnáisiúnta Fíoneolaíochta a chomhlíonadh.

2.1.17. 2.1.17 GLÉGHLANADH TRÍ PHRÓITÉINÍ DE BHUNADH PLANDAÍ A ÚSÁID (OENO 7/04)

Cuspóirí:

Ábhar próitéine de bhunadh plandaí a úsáid do ghléghlanadh úrfhíonta d’fhonn soiléireacht, cobhsaíocht agus blas a fheabhsú.

Saintreoracha:

1. Déantar cinneadh faoin dáileog atá le húsáid tar éis réamhthástáil thrialach. Ba cheart an uasdáileog úsáide a bheith níos lú ná 50 g/hl. Comhfhreagraíonn an dáileog a choimeádtar leis an sampla a tháirgeann an tsoiléireacht inmhianaithe agus a thugann toradh níos fearr ó thaobh blais de.

2. Is féidir ábhar próitéine de bhunadh plandaí a úsáid in éineacht le táirgí eile ceadaithe amhail tainníní, beintinít, glóthach shilice...

3. Ní mór d’ábhar próitéine de bhunadh plandaí saintreoracha an Choidéacs Idirnáisiúnta Fíoneolaíochta a chomhlíonadh.

2.1.18. 2.1.18 ÚSÁID EINSÍMÍ CHUN INSCAGTHACHT A FHEABHSÚ (OENO 14/04, OENO 499-2013, OENO 682-2021)

Aicmiú:

Araibionáisí: áis phróiseála

Ceallaláisí: áis phróiseála

Liáisí peictine áis phróiseála

Meitileistearáis peictine: áis phróiseála

Polagalachtúronáisí: áis phróiseála

Heimicheallaláisí: áis phróiseála

Sainmhíniú:

Ullmhóidí einsímeacha a chur le húrfhíon a bhfuil gníomhaíochtaí iontu a chatalaíonn díghrádú ar mhacramóilíní calctha na bhfíonchaor a chuaigh isteach san úrfhíon le linn oibríochtaí eastósctha an tsú.

Áirítear go sonrach i measc na ngníomhaíochtaí einsíme a bhaineann le hinscagthacht úrfhíonta a fheabhsú polagalachtúronáisí, liáisí peictin, peictinmeitileistearáisí, agus ar bhonn níos lú araibionáisí, ramnagalachtúrónáisí, ceallaláisí agus heimicheallaláisí chomh maith le β-ghlúcanáisí más ó fhíonchaora botraíteasaithe a thagann na húrfhíonta.

Cuspóir:

Feabhas a chur ar inscagthacht úrfhíonta trí hidrealú sonrach collóideach.

Saintreoir:

Ní mór do na heinsímí a úsáidtear saintreoracha an Choidéacs Idirnáisiúnta Fíoneolaíochta a chomhlíonadh.

2.1.19. 2.1.19 ÚSÁID EINSÍMÍ CHUN SUBSTAINTÍ BLAISTITHE A SCAOILEADH (OENO 16/04, OENO 498-2013)

Aicmiú:

Gliocóisídeáisí: áis phróiseála

Glúcóisídeáisí: áis phróiseála

Sainmhíniú:

Ullmhóidí einsímeacha a chur leis an úrfhíon ina bhfuil gníomhaíochtaí iontu a chatalaíonn hidrealú den chuid siúicríde de na substaintí aramatacha glicisileáitithe (réamhtheachtaithe blais) den fhíonchaor, amhail teirpéiní glicisileáitithe.

Is iad gliocóisídeáisí agus glúcóisídeáisí na gníomhaíochtaí einsíme a bhaineann le substaintí blaistithe a scaoileadh. D’fhéadfaí go n-éireodh na heinsímí seo gníomhach ach amháin i ndiaidh thabhairt i gcrích an choipthe ag brath ar an ngrád coiscthe trí ghlúcós.

Cuspóir:

Acmhainneacht aramatach na húrfhíona a fheabhsú.

Saintreoir:

Ní mór do na heinsímí a úsáidtear saintreoracha an Choidéacs Idirnáisiúnta Fíoneolaíochta a chomhlíonadh.

2.1.20. 2.1.20 CÓIREÁIL ASÚITEACH CHOMHPHOLAIMÉIR PVI/PVP (OENO 1/07, OENO 262-2014)

Sainmhíniú:

Comhpholaiméirí polaivinilmíodasóil agus polaivinilpioróladóin (PVI/PVP) a chur isteach d’fhonn cion copair, iarainn agus trom-miotail a laghdú.

Cuspóirí:

a) Fabhtanna mar thoradh ar chion trom-mhiotail ró-ard (mar shampla briseadh feireach) a chosc.

b) Laghdú a dhéanamh ar ardtiúchan neamhinmhianaithe miotal mar thoradh air: — úrfhíon atá éillithe ag caitain mhiotail (mar shampla trí iarmhair ó tháirgí fíteashláintíochta a bhfuil copar iontu), — éilliú caitiain miotail le linn chóireáil úrfhíona ó threalamh fíonóireachta.

Saintreoracha:

a) Ba cheart an méid a úsáidtear a bheith níos lú na 500 mg/l.

b) Nuair a chóireáiltear úrfhíonta agus fíonta le comhpholaiméirí PVI/PVP, ba cheart an dáileog charntha a bheith níos lú ná 500 mg/l.

c) Ní mór na comhpholaiméirí a dhíothú trí scagachán tráth nach déanaí ná 2 lá tar éis iad a chur isteach, agus aird á tabhairt ar phrionsabal an réamhchúraim. I gcás úrfhíonta modartha, ní mór an chomhpholaiméir a chur isteach tráth nach luaithe ná dhá lá ar a mhéad roimh scagachán.

d) Ní mór do na comhpholaiméirí asúiteacha a úsáidtear a bheith i gcomhréir leis saintreoracha an Choidéacs Idirnáisiúnta Fíoneolaíochta agus go háirithe na teorainneacha monaiméirí.

e) Is faoi fhreagracht fíoneolaí nó teicneoir cáilithe a chuirfear an modh oibre chun feidhme.

2.1.21. 2.1.21 CÓIREÁIL LE hAIGÉAD TARTARACH RAICÉIMEACH (OENO 3/08)

Aicmiú:

Aigéad tartarach raicéimeach: áis phróiseála

Sainmhíniú:

Aigéad tartarach raicéimeach nó salainn photaisiam ó aigéad tartarach raicéimeach a chur le húrfhíon

Cuspóirí:

Leibhéil iomarcacha cailciam a laghdú

Saintreoracha:

a) Baineann an chóireáil seo amach salainn atá an-dothuaslagtha. Tá úsáid aigéid thartaraigh raicéimigh faoi réir rialacháin áirithe.

b) Is faoi fhreagracht fíoneolaí nó teicneoir cáilithe a chuirfear an chóireáil chun feidhme.

c) Comhlíonfaidh na táirgí a chuirtear isteach saintreoracha an Choidéacs Idirnáisiúnta Fíoneolaíochta.

2.1.22. 2.1.22 GLÉGHLANADH AGUS CIOTÓSÁN A ÚSÁID (OIV-OENO 336A-2009)

Sainmhíniú:

Ciotósán de bhunadh fungasach a chur isteach chun críche úrfhíonta a ghléghlanadh

Cuspóirí:

Síothlú agus gléghlanadh a éascú.

Cóireáil a dhéanamh chun smúiteán próitéine a chosc.

Saintreoracha:

a) Is tar éis réamhthástála a dhéantar cinneadh faoi na dáileoga atá le húsáid. Ba cheart an dáileog mholta a bheith níos lú ná nó cothrom le 100 g/hl.

b) Ní mór do chiotósán ceanglais an Choidéacs Idirnáisiúnta Fíoneolaíochta a chomhlíonadh.

2.1.23. 2.1.23 GLÉGHLANADH AGUS CITIN-GHLÚCAN A ÚSÁID (OIV-OENO 336B-2009)

Sainmhíniú:

Citin-ghlúcan de bhunadh fungasach a chur isteach chun críche úrfhíonta a ghléghlanadh

Cuspóirí:

a) Síothlú agus gléghlanadh a éascú.

b) Cóireáil a dhéanamh chun smúiteán próitéine a chosc.

Saintreoracha:

a) Is tar éis réamhthástála a dhéantar cinneadh faoi na dáileoga atá le húsáid. Ba cheart an dáileog mholta a bheith níos lú ná nó cothrom le 100 g/hl.

b) Ní mór do chitin-glúcan ceanglais an Choidéacs Idirnáisiúnta Fíoneolaíochta a chomhlíonadh.

2.1.24. 2.1.24 GLÉGHLANADH AGUS EASTÓSCÁIN PHRÓTÉINE GIOSTA A ÚSÁID (OENO 416-2011)

Aicmiú:

Eastóscáin próitéine giosta: áis phróiseála

Sainmhíniú:

Eastóscáin próitéine giosta a chur isteach chun úrfhíonta a ghléghlanadh

Cuspóirí:

a) Trasdoirteadh úrfhíonta a éascú.

b) Moirtiúlacht úrfhíonta a laghdú trí cháithníní atá ar fuaidreamh a dheascadh.

c) Cainníocht tainnine a laghdú.

d) Feabhas a chur ar inscagthacht fíona a dhíorthaítear ó úrfhíonta gléghlanta.

Saintreoracha:

a) Cinntear na dáileoga atá le húsáid roimh ré trí thrialacha saotharlainne (pointe gléghlanta).

b) Cinntear an uasdáileog trí thástáil éifeachtúlachta sa tsaotharlann, agus níor cheart í a bheith níos mó ná 30 g/hl.

c) Is féidir na heastóscáin próitéine giosta a úsáid ina n-aonar nó i dtaca le táirgí gléghlanta údaraithe eile.

d) Díothaítear na deascáin ó ghléghlanadh úrfhíonta ó na húrfhíonta trí phróisis fisiciúla.

e) Ní mór do na heastóscáin phróitéine giosta saintreoracha an Choidéacs Idirnáisiúnta Fíoneolaíochta a chomhlíonadh.

2.1.26. 2.1.26. CÓIREÁIL TRÍ PHRÓISIS ARDBHRÚ NEAMHLEANÚNCHA (OENO 594A-2019)

Sainmhíniú:

Próiseas ina laghdaítear orgánaigh dhúchasacha in úrfhíonta trí leas a bhaint as próisis ardbhrú neamhleanúnacha, le brúnna is airde ná 150 MPa (1500 bar).

Cuspóir:

a) Ualaí miocróbacha na miocrorgánach dúchasach a laghdú, giostaí go háirithe,

b) Leibhéil SO2 a úsáidtear san fhíonóireacht a laghdú,

c) Maothú san fhíonóireacht dhearg a luathú.

Saintreoracha:

a) Baineann teicníc an ardbhrú hidreastataigh (HHP) le leas a bhaint as leibhéil bhrú is airde ná 150 Mpa (1500 bar) le linn próiseas neamhleanúnach.

b) Ní mór do na leibhéil bhrú a bheith idir 200-400 MPa chun deireadh a chur le giostaí i bhfíonchaora agus úrfhíonta.

c) Ní mór do na leibhéil bhrú a bheith idir 500-600 MPa chun deireadh a chur le cealla baictéaracha.

d) Is idir 2-10 é nóiméad an raoin aga cóireála.

e) Más gá, is féidir an méadú sa teocht a rialú le cuisniúchán forlíontach.

f) Níor cheart an méadú teochta agus na teicnící úsáidte a bheith ina gcúis le haon athrú i ndealramh, dath, nó blas an fhíona.

2.1.27. 2.1.27. CÓIREÁIL FÍONCHAOR LE RÉIMSÍ LEICTREACHA BÍOGACHA (PEF) (OENO 634-2020)

Sainmhíniú:

Próiseas ina gcuirtear i bhfeidhm réimsí leictreacha bíogacha (PEF) atá ard a ndóthain ar fhíonchaora gan ghas agus brúite a chruthaíonn tréscaoilteacht na gcillscannán, go háirithe craicne na bhfíonchaor.

Cuspóir

a) Fíonchaora dearga atá gan ghas agus brúite a chóireáil trí PEF d’fhonn — Eastóscadh substaintí luachmhara a éascú agus a mhéadú amhail polaifeanóil, nítrigin infhaighte ag giostaí, comhdhúile dea-bholaidh lena n-áirítear réamhtheachtaithe agus substaintí eile atá suite laistigh de chealla fíonchaor — Aga maothaithe a laghdú

b) Fíonchaora bána atá gan ghas agus brúite a chóireáil trí PEF d’fhonn — Eastóscadh substaintí luachmhara a éascú agus a mhéadú amhail polaifeanóil, nítrigin infhaighte ag giostaí, comhdhúile dea-bholaidh lena n-áirítear réamhtheachtaithe agus substaintí eile suite laistigh de chealla fíonchaor.

Saintreoracha

Teicníc ina gcuirtear i bhfeidhm réimsí leictreacha bíogacha sa raon idir nanashoicindí agus milleasoicindí atá ard a ndóthain chun tréscaoilteacht na cillscannán a chruthú. Déantar cóireáil ar na fíonchaora gan ghas agus brúite i gcoimeádán cóireála amháin ar a laghad le péire amháin leictreoidí ar a laghad.

2.2.3. 2.2.3 LEASÚ TRÍ DHÉ-OCSAÍD CHARBÓIN A CHUR LE hÚRFHÍON NÓ CARBÓNÁITIÚ ÚRFHÍONA (16/70)

Sainmhíniú:

Dé-ocsaíd charbóin a chur le húrfhíon faoi bhrú, ionas go gcuirfear bac ar a coipeadh.

Cuspóirí:

a) Leasú úrfhíona le húsáid i monarú sú.

b) Coipeadh a mhoilliú nó a stopadh le hidirghabháil nó gan idirghabháil eile.

Saintreoir:

Comhlíonfaidh an gás a úsáidtear saintreoracha an Choidéacs Idirnáisiúnta Fíoneolaíochta.

2.2.4. 2.2.4 PAISTÉARADH (5/88)

Sainmhíniú:

Úrfhíon a théamh go teocht shonraithe ar feadh tréimhse áirithe.

Cuspóirí:

a) Cosc a chur ar ghníomhaíocht miocrorgánach atá san úrfhíon tráth na cóireála.

b) Einsímí atá san úrfhíon a dhíghníomhú.

Saintreoracha:

a) Déantar paistéaradh i mbulc tríd an úrfhíon a chur trí theasmhalartóir agus ina dhiaidh sin trí fhuarú mear a dhéanamh.

b) Ní bheidh an méadú teochta agus na teicnící a úsáidtear ina gcúis le haon athrú i ndealramh, dath, nó blas na húrfhíona.

2.2.5. 2.2.5 COSAINT FAOI ATMAISFÉAR TÁMH (16/70)

Aicmiú:

Nítrigin: áis phróiseála

Argón: áis phróiseála

Sainmhíniú:

Oibríocht atá ag teacht le hatmaisféar támh a chruthú agus úsáid a bhaint as nítrigin, dé-ocsaíd charbóin agus/nó argón.

Cuspóir:

An úrfhíon a choimeád sábháilte ón aer chun ocsaídiú agus fás orgánach aeróbach a sheachaint.

Saintreoracha:

Comhlíonfaidh an nítrigin, dé-ocsaíd charbóin agus argón saintreoracha an Choidéacs Idirnáisiúnta Fíoneolaíochta.

2.2.6. 2.2.6 CÓIREÁIL LÍSISÍME (OENO 6/97)

Sainmhíniú:

Lísisím a chur le húrfhíon.

Cuspóirí:

a) Fás agus gníomhaíocht na mbaictéar atá freagrach as coipeadh malalachtach na húrfhíona a rialú.

b) Laghdú ar ráta dé-ocsaíde sulfair.

Saintreoracha:

a) De réir turgnamh, dealraíonn sé go bhfuil an uasdáileog de 500 mg/l leordhóthanach chun fás agus gníomhaíocht na mbaictéar atá freagrach as coipeadh malalachtach le linn coipeadh alcólach a rialú.

b) Ní féidir le lísisím í fein a ionadú go SO2 a bhfuil airíonna frithocsaídeora aige. Déanann comhúsáid SO2 + agus lísisím fíonta níos seasmhaí.

c) Nuair a chóireáiltear úrfhíon agus fíon le lísisím, ní rachaidh an dáileog charntha thar 500mg/l.

d) Ní mór don táirge a bheith i gcomhréir leis saintreoracha an Choidéacs Idirnáisiúnta Fíoneolaíochta.

2.2.7. 2.2.7. CÓIREÁIL LE hAIGÉAD ASCORBACH (OENO 11/01)

Aicmiú:

Aigéad ascorbach: breiseán

Aigéad eireatorbach: breiseán

Sainmhíniú:

Aigéad ascorbach a chur leis an úrfhíon.

Cuspóirí:

1. Substaintí aramatacha na fíonchaoire a chosaint, trí leas a bhaint as saintréithe frithocsaídeora an táirge, ó thionchar na hocsaíde san aer.

2. Srian a chur le foirmiú eatánóil le linn coipeadh alcólach, tríd an gcomhcheangal le dé-ocsaíd sulfair.

3. Srian a chur le foirmiú suilfíde hidrigine agus tióil sho-ghalaithe de bhunadh coipthe.

Saintreoracha:

a) Moltar aigéad ascorbach a chur isteach díreach i ndiaidh bhrú na fíonchaoire.

b) Ní rachaidh an dáileog a úsáidtear, í carntha más gá, leis an dáileog a úsáidtear leis na fíonchaora, thar 250 mg/l.

c) Moltar aigéad ascorbach a úsáid le dé-ocsaíd sulfair.

d) Comhlíonfaidh an t-aigéad ascorbach saintreoracha an Choidéacs Idirnáisiúnta Fíoneolaíochta.

2.2.9. 2.2.9. CÓIREÁIL LE GIOSTAÍ DÍGHNÍOMHAITHE AG A bhFUIL LEIBHÉIL GHLÚTAITIÓIN RÁTHAITHE (OIV-OENO 532/2017)

Aicmiú (11):

Sainmhíniú:

Giostaí díghníomhaithe ag a bhfuil leibhéil ghlútaitióin ráthaithe i gcealla na ngiostaí sin a chur isteach.

Cuspóirí:

a) Srian a chur le hocsaídiú de chomhdhúile aramatacha cineálacha áirithe a nochtar le meitibileacht giostaí (tióil go háirithe).

b) Meitibileacht giosta a chur chun cinn trí chomhdhúile cothaitheacha a fhaightear go nádúrtha a chur ar fáil.

Saintreoracha:

a) Moltar giostaí díghníomhaithe ag a bhfuil leibhéil ghlútaitióin ráthaithe a chur isteach ag tús nó le linn coipeadh alcólach, chun a áirithiú go bhfuil an leibhéal nítrigine in-asamhlaithe leordhóthanach ionas nach n-úsáidfidh na giostaí coiptheacha an glútaitión.

b) An dáileog glútaitióin a úsáidtear, cibé a sholáthrófar é go díreach nó trí mheán giostaí ag a bhfuil leibhéil ghlútaitióin ráthaithe, níor cheart í a bheith níos mó ná 20 mg/l, d’fhonn aon riosca de laghdú a sheachaint agus teacht chun cinn blais giosta.

c) Ba cheart leibhéal níos lú glútaitióin a bheith sna giostaí díghníomhaithe ag a bhfuil leibhéil ghlútaitióin ráthaithe; d’fhéadfaí go mbeidh sé seo in éineacht lena réamhtheachtaithe (cistéin agus go háirithe gáma-glútaimiolcistéin).

d) Ní mór do na giostaí díghníomhaithe ag a bhfuil leibhéil ghlútaitióin ráthaithe acu saintreoracha an Choidéacs Idirnáisiúnta Fíoneolaíochta a chomhlíonadh.

2.2.10. 2.2.10. CÓIREÁIL LE PRÓISIS ARDBHRÚ LEANÚNACHA (OENO 594B-2020)

Sainmhíniú:

Oibríocht chun miocrorgánaigh fiáine in úrfhíonta a dhíothú trí phróiseáil ardbhrú (níos mó ná 200 MPa nó 2000 bar) go leanúnach. San UHPH, is idir 300-400 é an raon brú de ghnáth.

Cuspóirí:

— An t-ualach miocrorgánach fiáin a laghdú nó a dhíothú, giostaí go príomha, agus an cháilíocht orgánaileipteach a chaomhnú.

— An méid SO2 a úsáidtear san fhíonóireacht a laghdú.

— Gníomhaíocht einsímí ocsaídiúcháin a laghdú nó a dhíghníomhú.

— Úrfhíon fíonchaor a dhéanamh seasmhach ó thaobh na micribhitheolaíochta de.

— Úrfhíonta páirtchoipthe a fháil.

Saintreoracha::

a) Is é atá sa teicníc ultra-ardbhrú homaiginithe (UHPH) ná brúnna is airde ná 200 Mpa (2000 bar) a chur i bhfeidhm trí chaidéalú leanúnach. — UHPH: próiseas leanúnach a d’fhéadfaí a bheith chomhtháite ní b’fhearr i réamhchóireáil úrfhíonta.

b) Chun giostaí na n-úrfhíonta a dhíothú, bíonn gá le brúnna idir 200-400 Mpa.

c) Chun baictéir a dhíothú, bíonn gá le brúnna 200-400 Mpa.

d) Is é 40 L / h go dtí 40,000 L / h an raon maidir le luas cóireála.

e) Más gá, is féidir an méadú sa teocht a rialú le breis cuisniúcháin.

f) Níor cheart an méadú teochta ná na teicnící a úsáidtear a bheith ina gcúis le haon athrú suntasach i ndealramh, dath, nó blas an fhíona.

g) Ní mór do na modhanna oibre a bheith i gcomhréir leis na sonraíochtaí den Choidéacs Idirnáisiúnta Fíoneolaíochta.

2.2.11. 2.2.11. ÚRFHÍONTA A CHÓIREÁIL TRÍ ÚSÁID A BHAINT AS COIRNÍNÍ STIRÉINE-DÉVINILBEINSÉINE ASÚITEACHA (OENO 614A-2020)

Sainmhíniú:

Próiseas fisiceach ina dhéantar dialltaí orgánaileipteacha a gcuirtear síos orthu mar “ithreach-dreoite” a laghdú nó a dhíothú trí shíothlú rialaithe iomchuí d’úrfhíonta ag ráta sreafa ard trí choirníní stiréine-dévinilbeinséine asúiteacha.

Cuspóirí:

a) a) an aireachtáil de dhialltaí orgánaileipteacha a chuirtear síos orthu mar “créúil agus dreoite” a dhíothú trí thiúchan ar cheann de na príomh-mhóilíní atá freagrach as, geosamain, a laghdú, nó é a dhíothú.

Saintreoracha:

a) ba cheart an chóireáil a chur i gcrích ar úrfhíonta gléghlanta le moirtiúlachta níos lú ná 30 NTU (aonaid smúitmhéadracha moirtiúlachta). Maidir le fíonchaora dearga, ba cheart réamhthástáil a scarann an chéim leachta ó na codanna soladacha a bheartú.

b) Déanfar an méid coirníní asúiteacha le húsáid sa cholún agus an ráta sreafa úrfhíona a chinneadh bunaithe ar an méid tosaigh geosamaine.

c) Cuirtear na coirníní asúiteacha i gcolún atá i gcomhréir le caighdeáin i dtaca le hábhair a bhíonn i dtadhall le bia.

d) Ba cheart do na coirníní asúiteacha agus na coinníollacha úsáide a bhaineann leo a bheith i gcomhréir leis saintreoracha an Choidéacs Idirnáisiúnta Fíoneolaíochta.

2.2.12. 2.2.12 ÚSÁID ASPEIRGILEOIPEIPSIN I CHUN PRÓITÉINÍ GINTE SMÚITEÁN A BHAINT (OENO 541A-2021))

Sainmhíniú:

Aspeirgileoipeipsin I ó Aspeirgileas spp. a chur le húrfhíon fíonchaor chun smúiteán próitéine a bhaint.

Cuspóir:

Smúiteán próitéine i bhfíonta socra, fíonta rosé agus fíonta súilíneacha a chosc.

Saintreoir:

a) Ullmhóid Aspeirgileoipeipsin I a chur le húrfhíon roimh thús coipthe

b) I ndiaidh na hullmhóide Aspeirgileoipeipsin I a chur isteach, ní mór téamh gearrthéarmach úrfhíona amháin a chur i bhfeidhm mar go gcuireann sé le dífhilleadh próitéiní a dhéanann smúiteán, agus toisc go ndéanann sé díghrádú einsímeach na bpróitéiní sin trí phróitéáisí a éascú, chomh maith le dínádúrúchán na próitéáise í féin a dhéanamh mar thoradh air sin. Ní mór na nithe seo a chur san áireamh leis an gcóireáil teasa aonair: — gníomhaíocht na hullmhóide Aspeirgileoipeipsin I a mhéid a bhaineann leis an teocht — an chainníocht Aspeirgileoipeipsin I a úsáidtear — íosteocht na cóireála, ar cheart í a bheith cothrom le teocht dínádúrúcháin na bpróitéiní nó níos airde ná í, teocht a bhíonn go ginearálta idir 60 agus 75°C. — an t-aga teasa, a bhíonn thart ar 1 nóiméad go ginearálta. D’fhéadfadh sé go mbeadh aga teasa rófhada ina chúis le tionchar diúltach orgánaileipteach. Is inchúlaithe é caillteanas na cumraíochta tríthoisí TLP (Próitéiní amhail Támaitin), mar sin ní mór an téamh a bheith comhuaineach le cur isteach na n-einsímí le haghaidh éifeachtúlacht optamach.

c) Déantar an úrfhíon a fhuarú chuig teocht iomchuí roimh ionaclú giosta.

d) Ní mór scagachán a dhéanamh chun na próitéiní iarmharacha a bhaint (lena n-áirítear próitéáisí a cuireadh isteach agus próitéiní eile).

e) Ní mór do na heinsímí a úsáidtear saintreoracha an Choidéacs Idirnáisiúnta Fíoneolaíochta a chomhlíonadh.

2.3.1 INOACLÚ LE GIOSTAÍ (16/70, ECO 3/03) (OENO 546/2016)

Sainmhíniú:

Ionaclú úrfhíona, roimh choipeadh nó ina dhiaidh, le cuidiú ó ionaclam tús gabhála a ullmhaítear ó ghiostaí dúchasacha nó ó ghiostaí roghnaithe.

Cuspóirí:

a) Coipeadh a thosú, a rialú agus luathú, go háirithe i gcás fíonóireachta, atá ag dul ar aghaidh go rómhall.

b) Coipeadh briste a athmhúscailt.

c) Ídiú glúcóis agus fruchtóis a éascú.

d) An aigéadacht fíona a athrú trí shintéis nó miondealú ar aigéid orgánacha.

e) Aigéadacht sho-ghlalaithe níos lú a tháirgeadh, go háirithe i gcás úrfhíonta a bhfuil ardleibhéil siúcra iontu.

f) Tionchar a fheidhmiú ar airíonna céadfacha an fhíona (dea-bholaithe, blas sa bhéal).

Saintreoracha:

a) An giosta nó meascán giostaí iomchuí don chuspóir atá le saothrú a úsáid.

b) I gcás neamh-Shiúcraimíceas, cuirtear leis iad ag an tráth céanna leis na Siúcraimíceas nó roimhe sin.

c) Féadfaidh na saothráin tús gabhála a chuirtear leis a bheith ina saothráin ghlana nó ina gcumaisc de thréithchineálacha Siúcraimíceas agus tréithchineálacha neamh-Shiúcraimíceas.

d) I gcás ina n-úsáidtear giostaí roghnaithe (Siúcraimíceas agus neamh-Shiúcraimíceas), comhlíonfaidh siad saintreoracha an Choidéacs Idirnáisiúnta Fíoneolaíochta.

2.3.2 MÚSCLÓIRÍ COIPTHE (OENO 7/97; 14/05; OENO 633-2019)

Aicmiú:

Uathaláití giosta: áis phróiseála

Ceallalós Micricriostalta: áis phróiseála

Ceallalós de ghrád bia: áis phróiseála

Giostaí díghníomhaithe: áis phróiseála

Monai-ghlicrídí agus dé-ghlicrídí d'aigéid shailleacha: áis phróiseála

Sainmhíniú:

Músclóirí coipthe a chur leis an úrfhíon nó sa bhuaint, roimh choipeadh alcólach nó lena linn.

Cuspóir:

Cuidiú le tús nó comhlánú an choipthe alcólaigh:

a) tríd an timpeallacht a shaibhriú le heilimintí cothaitheacha (nítrigin amóiniach, nítrigin aimínithe agus pheiptídeach) agus tosca fáis (tiaimín, aigéid shailleacha fadslabhrúla),

b) agus an timpeallacht a dhíthocsainiú trí scaoileadh gasta na dé-ocsaíde carbóin ag tús coipthe alcólaigh agus/nó trí asúchán coscairí giosta amhail aigéid shailleacha mheánslabhrúla (ról tacaíochta ag giostaí díghníomhaithe, ceallalós de ghrád bia).

Saintreoracha:

a) Féadfaidh ceallalós mionchriostaltha, ceallalós de ghrád bia, salainn amóiniacha, tiaimín nó táirgí a thagann ó dhíghrádú giostaí a bheith ina músclóirí (uathaláití, craicne cille, giostaí díghníomhaithe).

b) Ní mór do na músclóirí coipthe a bheith i gcomhréir le saintreoracha an Choidéacs Idirnáisiúnta Fíoneolaíochta.

2.3.3 CÓIREÁIL LE TIAIMÍN (6/76)

Aicmiú:

Hidreaclóiríd tiaimín: áis phróiseála

Sainmhíniú:

Tiaimín a chur leis an úrfhíon.

Cuspóirí:

a) An coipeadh alcólach a luathú.

b) Laghdú a chur, le linn an choipthe alcólaigh, le foirmiú substaintí a bhfuil sé ar a gcumas comhcheangal a dhéanamh le dé-ocsaíd sulfair, agus anuas air sin chun laghdú sa dáileog a cheadú.

Saintreoracha:

a) De réir turgnamh a rinneadh go dtí seo, tá dáileog 60 mg/hl leordhóthanach.

b) Comhlíonfaidh an táirge saintreoracha an Choidéacs Idirnáisiúnta Fíoneolaíochta.

2.3.4 CÓIREÁIL LE SCÁILEANNA GIOSTA (5/88)

Aicmiú:

Crotail ghiosta: áis phróiseála

Sainmhíniú:

Ullmhóid scáileanna giosta a chur leis an úrfhíon, leis an úrfhíon atá ag coipeadh nó leis an bhfíon.

Cuspóirí:

a) Greamú an choipthe alcólaigh a chosc.

b) Comhlánú coipthe mhall a éascú.

c) Coipeadh “greamaithe” a chóireáil.

Saintreoracha:

a) Cuirtear scáileanna giosta leis roimh nó ag tús an choipthe maidir le cuspóir (a); ag críoch an choipthe maidir le cuspóir (b); roimh ionaclú giosta maidir le cuspóir (c).

b) Ní bheidh na dáileoga a úsáidtear níos mó ná 40 g/hl.

c) Comhlíonfaidh na scáileanna giosta saintreoracha an Choidéacs Idirnáisiúnta Fíoneolaíochta.

2.3.6. 2.3.6 BRISEADH LE LINN COIPEADH ALCÓLACH TRÍ MHODHANNA OIBRE FISICEACHA (5/88)

Sainmhíniú:

Stad a chur leis an gcoipeadh alcólach.

Cuspóir:

Táirge a bhfuil siúcra inginiúil ann a fháil.

Saintreoracha:

a) Ní fhéadfar ach na teicnící fisiceacha: teas, fuacht, scagachán agus lártheifneoiriú a úsáid.

b) Beifear in ann an táirge a fhaightear a choipeadh.

2.3.9. 2.3.9. MAOTHÚ IARCHOIPTHE TE AR FHÍONCHAORA DEARGA AR A nGLAOITEAR MAOTHÚ TE CRÍOCHNAITHEACH (OENO 13/05)

Sainmhíniú:

Modh oibre ina ndéantar maothú coipthe a fhadú trí mhaothú iarchoipthe te a úsáid.

Cuspóirí:

a) Críoch a chur le scaoileadh chomhdhúile craicinn a dhéanann maothú réamhchoipthe agus iarchoipthe.

b) Struchtúr polaifeanólach fíona agus saintréithe datha a fheabhsú.

Saintreoracha:

a) Moltar gan an teicníc seo a úsáid le linn buainte ina bhfuil easnaimh sa stádas sláinte.

b) Áirithítear go bhfuil coipeadh alcólach go hiomlán críochnaithe.

c) Cosnaítear ó fheiniméin ocsaídiúcháin, go háirithe le linn chéim théamh an fhíona le dé-ocsaíd charbóin.

d) Teocht na gcumasc fíona a thabhairt ó 40 go 45 C.

e) Fad ama le haghaidh maothú te bunaithe ar shaintréithe fíonchaor agus an chineáil fíona inmhianaithe a chinneadh.

f) Cumaisc fionnuara fíona roimh a bhaint ón ndabhach agus a fháisceadh.

3.1.1 AIGÉADÚ (6/79, OENO 361/2010)

Aicmiú:

Aigéad malach (D,L-, L-): breiseán

Aigéad lachtach: breiseán

Aigéad tartarach: breiseán

Aigéad citreach, monaihiodráit: breiseán

Sainmhíniú:

Aigéadacht intoirtmheasctha agus an aigéadacht iarbhír a mhéadú (laghdú sa pH).

Cuspóirí:

a) Táirgeadh fíonta ag a bhfuil cothromaíocht chéadfach mhaith

b) Saintréithe maithe bitheolaíocha agus dea-cháilíocht choinneála an fhíona a chur chun cinn.

Saintreoracha:

Is féidir na cuspóirí a bhaint amach:

a) Trí fhíonta ag a bhfuil ardleibhéil aigéadachta a chumasc;

b) Le cuidiú ó chaitianmhalartóirí láidre san fhoirm shaor

c) Trí mhodhanna oibre ceimiceacha a úsáid (féach Aigéadú ceimiceach)

d) trí chóireáil leictreascannáin, féach Aigéadú trí chóireáil leictreascannáin (leictrea-scagdhealú scannáin dépholach)

3.1.1.1 AIGÉADÚ CEIMICEACH (OENO 4/99, OENO 14/01)

Sainmhíniú:

An aigéadacht toirtmheasctha agus an aigéadacht iarbhír a mhéadú (agus pH a laghdú) trí aigéid orgánacha a chur isteach.

Cuspóirí:

a) Fíonta cothromaithe ó thaobh na blastachta de a tháirgeadh.

b) Cuidiú le dea-éabhlóid bhitheolaíoch agusle dea-aibiú fíona.

c) Aigéadacht nádúrtha nach bhfuil leordhóthanach a leigheas, a bhfuil na nithe seo a leanas ina gcúis leo: — dálaí aeráide sa réigiún fíonsaothraithe, nó — cleachtais fíoneolaíochta óna laghdaítear an aigéadacht nádúrtha.

Saintreoracha:

a) Is iad na haigéid lachtacha, aigéad malach L(-) nó DL agus aigéad tartarach L(-) agus aigéad citreach an t-aon chineálacha aigéid is féidir a úsáid.

b) Níor cheart cion an aigéid chitrigh i ndiaidh an mhodha oibre seo a bheith níos mó ná an teorainn atá bunaithe in Iarscríbhinn C den Bhailiúchán Idirnáisiúnta um Modhanna Anailíse ar Fhíon agus Úrfhíon

c) Níor cheart na haigéid a chur isteach chun calaois a cheilt.

d) Toirmeascfar aigéid mhianracha a chur isteach;

e) Is comheisiatach ar a chéile iad aigéadú ceimiceach agus dí-aigéadú ceimiceach;

f) Ní mór do na haigéid a úsáidtear a bheith i gcomhréir le caighdeáin den Choidéacs Idirnáisiúnta Fíoneolaíochta ;

g) Ní chuirfear aigéid le húrfhíonta ach amháin ar choinníoll nach n-ardófar an cion aigéadachta tosaigh níos mó ná 54 meq/l (i.e. 4 g/l arna shloinneadh mar aigéad tartarach).

Nuair a dhéantar úrfhíonta agus fíonta a aigéadú, níor cheart an dáileog charntha a bheith níos mó ná glanmhéadú de 54 meq/l (i.e. 4 g/l arna shloinneadh mar aigéad tartarach).

3.1.1.4. 3.1.1.4 AIGÉADÚ TRÍ CHÓIREÁIL LEICTREASCANNÁIN (LEICTREA-SCAGDHEALÚ SCANNÁIN DÉPHOLACH) (OENO 361/2010)

Sainmhíniú:

Modh fisiceach d’eastóscadh ianach san fhíon trí ghníomhaíocht réimse leictrigh agus úsáid á baint as scannáin nach bhfuil scagach ach amháin ar chaitiain de lámh amháin, agus scannáin dhépholacha den lámh eile, agus méadú san aigéadacht intoirtmheasctha agus aigéadacht iarbhír a chumasú (laghdú sa pH).

Cuspóirí:

a) Aigéadacht intoirtmheasctha agus aigéadacht iarbhír a mhéadú (laghdú sa pH).

b) Fíonta ag a bhfuil saintréithe blais cothromaithe a fháil.

c) Dea-éabhlóid bhitheolaíoch agus stóráil cheart an fhíona a chur chun cinn.

d) Aigéadacht nádúrtha nach bhfuil leordhóthanach a leigheas, a bhfuil na nithe seo a leanas ina gcúis leo: — dálaí aeráide sa réigiún fíonsaothraithe, nó — cleachtais fíoneolaíochta óna laghdaítear an aigéadacht nádúrtha.

Saintreoracha:

a) Féach an bhileog ghinearálta maidir le teicnící deighilte a úsáidtear i gcóireáil fíonta agus úrfhíonta (12) agus an bhileog maidir le húsáid teicnící scannáin a chuirtear i bhfeidhm i gcás úrfhíonta (13).

b) Níor cheart an t-aigéadú trí chóireáil leictreascannánach a dhéanamh chun calaois a cheilt.

c) Déanfar scannáin chaitianach ar bhealach lena mbeidh siad in oiriúint d’eastóscadh caitian amháin agus go háirithe caitiain K+.

d) Tá na scannáin dhépholacha neamhscagach i leith ainiain agus caitiain fíona.

e) Ní féidir an t-aigéadú trí leictrea-scagdhealú dépholach a chur i gcrích ach amháin mura ndearnadh aigéadacht tosaigh an úrfhíona a mhéadú níos mó ná 54 meq/l.

a) Nuair a dhéantar úrfhíon agus fíon a aigéadú, ní mór nach mó an aigéadacht mhéadaithe iomlán ná 54 meq/l.

f) Is faoi fhreagracht fíoneolaí nó teicneoir cáilithe a chuirfear an próiseas chun feidhme.

g) Comhlíonfaidh na scannáin a úsáidtear saintreoracha an Choidéacs Idirnáisiúnta Fíoneolaíochta.

3.1.1.5. 3.1.1.5 AIGÉADÚ TRÍ CHÓIREÁIL CAITIANMHALARTÓRA (OENO 443-2012)

Sainmhíniú:

Páirt-eastóscadh fisiceach caitian ón bhfíon chun aigéadacht toirtmheasctha agus aigéadacht iarbhír a mhéadú (laghdú sa pH) trí chaitianmhalartóir

Cuspóirí:

a) Aigéadacht toirtmheasctha a mhéadú agus aigéadacht iarbhír (laghdú ar pH).

b) Fíonta a tháirgeadh ag a bhfuil dea-chothromaíocht chéadfach.

c) Saintréithe maithe bitheolaíocha agus dea-cháilíocht coinneála an fhíona a chur chun cinn.

Saintreoracha:

a) Cuirfear an chóireáil i gcrích trí úsáid a bhaint as roisíní caitianmhalartúcháin a athghineadh sa timthriall aigéid.

b) Ní mór an chóireáil a bheith teoranta do chaitiain bharrachais a dhíothú.

c) Chun táirgeadh chodáin fíona a sheachaint, cuirfear an chóireáil i gcrích go leanúnach, agus le hionchorprú inlíne den fhíon cóireáilte isteach sa bhunfhíon.

d) De rogha air sin, d’fhéadfaí an roisín a chur go díreach isteach in umar an úrfhíona, sna cainníochtaí is gá, agus d’fhéadfaí é a dheighilt ansin trí aon mhodh teicniúil iomchuí a úsáid.

e) Ní mór an t-aigéadú a dhéanamh ar choinníoll nach méadófar an aigéadacht tosaigh níos mó ná 54 meq/l. Nuair a dhéantar úrfhíon agus fíon a aigéadú, ní ceart an méadú carnach glan a bheith níos mó ná 54 meq/l.

f) Is faoi fhreagracht fíoneolaí nó teicneoir cáilithe a chuirfear na hoibriúcháin go léir chun feidhme.

g) Comhlíonfaidh na roisíní a úsáidtear saintreoracha an Choidéacs Idirnáisiúnta Fíoneolaíochta (14).

3.1.2 DÍ-AIGÉADÚ (6/79)

Sainmhíniú:

Aigéadacht intoirtmheasctha agus an aigéadacht iarbhír a laghdú (méadú sa pH).

Cuspóir:

Fíonta a tháirgeadh ag a bhfuil cothromaíocht chéadfach níos fearr

Saintreoracha:

Is féidir an cuspóir a bhaint amach:

a) go spontáineach, cibé acu trí dheascadh an aigéid thartaraigh i bhfoirm déthartráit photaisiam [féach Dí-aigéadú fisiceach; Saintreoracha (b) (15)], nó trí dhíghrádú aigéid mhalaigh (féach Dí-aigéadú micribhitheolaíoch trí bhaictéir lachtacha (16)),

b) trí chumasc a dhéanamh le fíonta nach bhfuil chomh haigéadach céanna (féach Cumasc (17)),

c) trí mhodhanna oibre fisiceacha a úsáid (féach Dí-aigéadú fisiceach) Saintreoir (b) agus Csean-Chóireáil: Cuspóir (a), agus saintreoracha a fhreagraíonn don chuspóir seo (a) (18)] agus/nó modhanna oibre fisiceimiceacha [féach Cóireáil le hianmhalartóirí; cuspóir b (19)],

d) trí mhodhanna oibre ceimiceacha a úsáid (féach Dí-aigéadú ceimiceach (20)),

e) trí mhodhanna oibre micribhitheolaíocha a úsáid (féach Dí-aigéadú micribhitheolaíoch trí bhaictéir aigéid lachtaigh).

3.1.2.1. DÍ-AIGÉADÚ FISICEACH (6/79)

Sainmhíniú:

Aigéadacht intoirtmheasctha a laghdú trí mhodhanna oibre fisiceacha a úsáid.

Cuspóir:

Chun fíonta a tháirgeadh:

a) Féach 3.1.2

b) Seasmhach maidir le deascadh déthartráite potaisiam agus tartráite cailciam iomarcaí.

Saintreoracha:

Tarlaíonn deascadh déthartráite potaisiam agus tartráite cailciam mar a leanas:

a) Cibé acu go spontáineach le linn stóráil an fhíona ag teocht íseal, nó

b) Mar thoradh ar fhuarú an fhíona (féach Fuar-Chóireáil)

3.1.2.2 DÍ-AIGÉADÚ CEIMICEACH (6/79)

Aicmiú:

L(+)-tartráit photaisiam áis phróiseála

Tartráit hidrigine photaisiam: áis phróiseála

Carbónáit chailciam: áis phróiseála

Carbónáit hidrigine potaisiam: áis phróiseála

Sainmhíniú:

An aigéadacht agus an aigéadacht iarbhír a laghdú (an pH a mhéadú) trí thartráit photaisiam neodrach, carbonáit hidrigine photaisiam nó carbónáit chailciam ina bhféadfaí cainníochtaí beaga de shalann cailciam dúbailte d’aigéad tartarach L(+) agus aigéad malach L(-) a chur isteach.

Cuspóirí:

a) Táirgeadh fíonta ag a bhfuil cothromaíocht chéadfach níos fearr.

b) Cuidiú le dí-aigéadú bitheolaíoch.

Saintreoracha:

a) Beidh ar a laghad 1 g/l d’aigéad tartarach san fhíon a tháirgtear ó fhíon dí-aigéadaithe.

b) Is é is aidhm don phróiseas maidir le foirmiú an tsalainn dhúbailte (salann cailciam neodrach d’aigéid thartaracha agus mhalacha) laghdú níos mó a dhéanamh in aigéadacht intoirtmheasctha, nuair atá cion aigéid mhalaigh ag an bhfíon agus nuair nach leordhóthanach é deascadh an aigéid thartaraigh ina aonar.

c) Ba cheart an dí-aigéadú ceimiceach a dhéanamh ar bhealach nach mbíonn na fíonta a fhaightear dá bharr gann ar aigéadacht, agus coipeadh malalachtach a d’fhéadfadh tarlú ina dhiaidh sin á chur san áireamh.

d) Ní bheidh sé ina aidhm ag an dí-aigéadú ceimiceach calaois a cheilt.

e) Is féidir díothú dé-ocsáide carbóin barrachais a bhaint amach, más gá, trí shruthlú le nítrigin.

f) Is comheisiatach ar a chéile iad aigéadú ceimiceach agus dí-aigéadú ceimiceach.

g) Comhlíonfaidh na táirgí a úsáidtear saintreoracha an Choidéacs Idirnáisiúnta Fíoneolaíochta.

3.1.2.3 DÍ-AIGÉADÚ MICRIBHITHEOLAÍOCH TRÍ BHAICTÉIR AIGÉID LACHTAIGH (4/80)

Sainmhíniú:

Aigéadacht intoirtmheasctha agus an aigéadacht iarbhír a laghdú (méadú sa pH) trí choipeadh malalachtach.

Cuspóir:

Chun fíonta a tháirgeadh:

a) Féach 3.1.2

b) Níos seasmhaí ó thaobh na bitheolaíochta de.

Saintreoracha:

Chun na cuspóirí sin a bhaint amach, is féidir an dí-aigéadú micribhitheolaíoch le baictéir aigéid lachtaigh a dhéanamh ar bhealach spontáineach nó trí thréithchineálacha roghnaithe a ionaclú.

a) Ba cheart an cion dé-ocsaíde sulfair a bheith teoranta, ós rud é go bhfuil baictéir aigéid lachtaigh fíor-íogair do láithreacht na comhdhúile sin.

b) Tá sé inmhianaithe go dtarlóidh an coipeadh malalachtach ag críoch an choipthe alcólaigh, chun díghrádú baictéarach siúcraí a sheachaint.

c) Ba cheart an fíon ina bhfuil an coipeadh malalachtach le tarlú a choinneáil ag teocht thart ar 18°C.

d) I gcás ina n-úsáidtear saothráin roghnaithe ó bhaictéir aigéid lachtaigh, comhlíonfaidh siad saintreoracha an Choidéacs Idirnáisiúnta Fíoneolaíochta.

3.1.2.4 DÍ-AIGÉADÚ AGUS PRÓISEAS LEICTREA-SCANNÁIN A ÚSÁID (OENO 484-2012)

Sainmhíniú:

Modh fisiceach d’eastóscadh ianach ón úrfhíon trí ghníomhaíocht réimse leictrigh agus úsáid á baint as scannáin scagacha le hainiain de pháirt amháin agus scannáin dhépholacha den pháirt eile. Baintear úsáid as an teaglaim de na scannáin scagacha le hainiain agus scannáin dhépholacha chun laghdú san aigéadacht intoirtmheasctha agus san aigéadacht iarbhír a bhainistiú (méadú sa pH).

Cuspóirí:

a) Ró-aigéadacht nádúrtha atá mar thoradh ar dhálaí aeráide sa réigiún fíona a cheartú trí aigéadacht intoirtmheasctha agus aigéadacht iarbhír a laghdú (méadú sa pH).

b) Fíonta cothromaithe i dtéarmaí blais a fhorbairt.

Saintreoracha:

a) Déan tagairt don chomhad ginearálta maidir le teicnící deighilte a úsáidtear i bpróiseáil úrfhíonta agus fíonta (21) agus don chomhad maidir le teicnící scannáin a chur i bhfeidhm ar fhíonta (22).

b) Níor cheart é a bheith de rún ag dí-aigéadú agus úsáid á baint as próiseas leictrea-scannáin fabht a cheilt.

c) Ní mór do na scannáin ainianacha a bheith eagraithe ar bhealach nach gceadaíonn siad ach amháin d’eastóscadh ainian agus go háirithe aigéid orgánacha den fhíon.

d) Tá na scannáin dhépholacha neamhscagach ar ainiain agus caitiain san fhíon.

e) Ba cheart 1g/l d’aigéad tartarach ar a laghad a bheith san fhíon dí-aigéadaithe.

f) Is comheisiatach ar a chéile iad dí-aigéadú trí phróiseas scannáin agus aigéadú.

g) Beidh fíoneolaí nó teicneoir cáilithe freagrach as an bpróiseas a chur chun feidhme.

h) Ní mór do na scannáin a úsáidtear a bheith i gcomhréir le saintreoracha an “Chóidéacs Idirnáisiúnta Fíoneolaíochta”.

3.2.1 GLÉGHLANADH (OENO 7/99), (OENO 6/04), (OENO 9/04) (OIV-OENO 339A-2009), (OIV-OENO 339B-2009, OENO 417-2011)

Aicmiú:

Aigéad ailgineach: áis phróiseála

Citin-ghlúcan: áis phróiseála

Ciotósán: áis phróiseála

Iascghlae: áis phróiseála

Caoilín: áis phróiseála

Geilitín: áis phróiseála

(Albaimin) uibhe áis phróiseála

Tuaslagán collóideach dé-ocsaíde sileacain: áis phróiseála

Sainmhíniú:

Gléghlanadh fíona trí shubstaintí lena ndeasctar cáithníní ar crochadh a chur isteach:

— cibé acu trí dhríodrúchán nádúrtha na substaintí sin a chur chun cinn, nó

— trí théachtadh thart ar na cáithníní atá le díothú agus trí na cáithníní sin a leachtiompar i ndríodair.

Cuspóirí:

a) Gléghlanadh spontáineach a chríochnú tráth nach bhfuil sé sásúil.

b) Fíonta dearga a dhéanamh níos boige trí chuid de na tainníní agus polaifeanóil a bhaint.

c) Fíonta le fadhbanna smúiteáin a ghléghlanadh, moirt atá suaite, ábhar dothuaslagtha daite, etc.

Saintreoracha:

a) Maidir le hoibreáin ghléghlanta a chuireann dríodrúchán cáithníní amháin chun cinn, déan tagairt do Chóireáil le beintinítí (23).

b) Maidir leis na hoibreáin ghléghlanta téachtacha, níl ach na táirgí seo a leanas inghlactha: geilitín, albaimín agus gealacán uibhe, iascghlae, bainne sceithe, cáiséin, ailgionáití, tuaslagán collóideach dé-ocsaíde sileacain, caoilín, cáiséanáit photaisiam, próitéiní de bhunadh plandaí, ciotósán, citin-glúcan, eastóscáin próitéine giosta.

c) Comhlíonfaidh na substaintí a úsáidtear saintreoracha an Choidéacs Idirnáisiúnta Fíoneolaíochta.

3.2.2 SCAGACHÁN (2/89)

Aicmiú:

Déatóimít: áis phróiseála

Péirlít: áis phróiseála

Sainmhíniú:

Próiseas fisiceach lena gcuirtear an fíon trí scagairí iomchuí lena gcoinnítear cáithníní i bhfuaidreán.

Cuspóirí:

a) An fíon a ghléghlanadh, más gá, trí céimeanna comhleanúnacha (scagachán gléghlanta).

b) Seasmhacht bhitheolaíoch an fhíona a bhaint amach trí mhiocrorgánaigh a dhíothú (scagachán steirilithe).

Saintreoracha:

Is féidir an scagachán a dhéanamh:

a) trí dheascadh leanúnach, agus breiseáin iomchuí a úsáid amhail cré dhiatómúil, péirlít, ceallalós…,

b) ar phillíní ceallalóis nó ábhair eile iomchuí,

c) ar scannáin orgánacha nó mhianracha de phóiriúlacht nach lú ná 0.2 μm (micreascagachán).

Comhlíonfaidh na táirgí scagaire a úsáidtear saintreoracha an Choidéacs Idirnáisiúnta Fíoneolaíochta.

3.2.2.1 SCAGACHÁN TRÍ DHEASCADH LEANÚNACH (1/90)

Sainmhíniú:

Scagachán an fhíona, i ndiaidh foirmiú leaba scagacháin, a líontar go seasta ansin trí ábhar scagaire a chur isteach go leanúnach san fhíon atá le gléghlanadh.

Cuspóir:

Leibhéal oiriúnach gléghlanta a bhaint amach, go céim theicneolaíoch ar leith, trí shubstaintí i bhfuaidreán san fhíon a dhíothú.

Saintreoracha:

a) Déantar an cineál ábhair scagaire (amhail cré dhiatómúil, péirlít, ceallalós) agus an dáileog atá riachtanach a chinneadh de réir mhoirtiúlacht an fhíona agus an gléghlanadh atá le baint amach.

b) Comhlíonfaidh na hábhair scagaire a úsáidfear saintreoracha an Choidéacs Idirnáisiúnta Fíoneolaíochta.

3.2.3 TRASDOIRTEADH (16/70), (OENO 6/02)

Aicmiú:

Nítrigin: áis phróiseála

Argón: áis phróiseála

Sainmhíniú:

Oibríocht lena n-aistrítear fíon ó choimeádán fíona amháin go ceann eile trí dheighilt deascán soladach ón leacht a cheadú.

Cuspóirí:

a) Fíon a dheighilt ón moirt, agus/nó na deascáin a eascraíonn as na hoibreáin ghléghlanta a bheith curtha isteach, iad deasctha ag bun an choimeádáin.

b) An fíon a dheighilt ó mhiocrorgánaigh ag críoch an choipthe alcólaigh agus/nó mhalalachtaigh, nó ón ndríodar giosta nó baictéarach.

c) Feidhmiú oibríochtaí fíonóireachta uile, cóireáil agus iompar fíonta a chumasú.

d) Cobhsú tartrach a chumasú trí fhuarú agus deighilt criostal tartráite (déthartráit photaisiam agus tartráit chailciam).

Saintreoracha:

Is féidir le trasdoirteadh tarlú:

a) in éagmais aeir chun ocsaídiú a sheachaint,

b) nó trí aerú chun suilfíd hidrigine a dhíothú nó chun dé-ocsaíd charbóin a laghdú nó chun ocsaídiú rialaithe a chruthú,

c) nó ag teocht an tseomra, nó tar éis fuarú chun caillteanas gáis charbónaigh féideartha a sheachaint,

d) le húsáid dhlí na soithí idirnasctha, bíodh sé le caidéil nó le lámhchoimeádáin

e) i gcás trasdoirte in éagmais aeir, ní mór an coimeádán atá le líonadh a dhéanamh támh le dé-ocsaíd charbóin, le nítrigin, nó le hargón. Ní mór do na gáis sin saintreoracha an Choidéacs Idirnáisiúnta Fíoneolaíochta a chomhlíonadh.

3.2.4 CÓIREÁIL LE DÉ-OCSAÍD SILEACAIN (1/91)

Aicmiú:

Tuaslagán collóideach dé-ocsaíde sileacain: áis phróiseála

Sainmhíniú:

Tuaslagán collóideach (glóthach) de dhé-ocsaíd sileacain a chur leis an bhfíon in éineacht le tuaslagán geilitín nó, b’fhéidir le hábhair ghléghlanta phróitéineacha eile.

Cuspóir:

Flocasú an geilitín, agus b’fhéidir ábhair ghléghlanta phróitéineacha eile, a bhaint amach d’fhonn gléghlanadh a dhéanamh.

Saintreoracha:

a) Cuirtear an táirge le fíonta geala óga agus rosé agus uaireanta le fíonta dearga.

b) Is gá réamhthástálacha a dhéanamh chun na dáileoga is optamaí de na tuaslagáin chollóideacha dé-ocsaíde sileacain agus de gheilitín a chinneadh, nó b’fhéidir, d’ábhair ghléghlanta phróitéineacha eile.

c) Comhlíonfaidh na táirgí saintreoracha an Choidéacs Idirnáisiúnta Fíoneolaíochta.

3.2.6. 3.2.6 TAINNIN A CHUR ISTEACH (16/70, OENO 613-2019)

Sainmhíniú:

Tainniní a chur le fíon.

Cuspóirí:

a) Cobhsú fíonta a éascú trí pháirt-deascadh d’ábhar próitéineach iomarcach;

b) míniú fíonta a éascú i gcomhar le hoibreáin de chineál próitéine a dhéanann míniú, agus rómhíniú a chosc;

c) rannchuidiú le cosaint frithocsaídeora agus fhrithocsaíodáiseach ar chomhdhúile an fhíona;

d) léiriú, cobhsú agus caomhnú dathanna a chur chun cinn i bhfíonta dearga.

Saintreoir:

Ní mór do na tainníní a úsáidtear saintreoracha an Choidéacs Idirnáisiúnta Fíoneolaíochta a chomhlíonadh.

3.2.7. 3.2.7 MÍNIÚ TRÍ PHRÓITÉINÍ DE BHUNADH PLANDAÍ A ÚSÁID (OENO 8/04)

Aicmiú:

Próitéin de bhunadh plandaí ó chruithneacht: áis phróiseála

Próitéin de bhunadh plandaí ó phiseanna: áis phróiseála

Próitéin de bhunadh plandaí ó phrátaí: áis phróiseála

Cuspóirí:

Ábhar próitéine de bhunadh plandaí a úsáid do mhíniú fíonta d’fhonn feabhas a chur ar a n-airíonnagléghlanta, cobhsaíochta blastachta.

Saintreoracha:

1. Is tar éis réamhthástáil thrialach a dhéantar cinneadh faoi na dáileoga atá le húsáid. Ba cheart an uasdáileog úsáide a bheith níos lú ná 50 g/hl. I ndiaidh trasdoirte, déantar anailís ar na fíonta (moirtiúlacht, dath, ionsúiteacht ag 280 nm) agus déantar iad a bhlaiseadh. Comhfhreagraíonn an dáileog a choimeádtar don sampla a dhéanann an fíon a ghléghlanadh gan bharraíocht agus a thugann toradh níos fearr ó thaobh blais de.

2. Is féidir próitéiní de bhunadh plandaí a úsáid in éineacht le táirgí eile atá ceadaithe amhail tainníní, beintinít, glóthach shilice.

3. Ní mór do phróitéiní de bhunadh plandaí saintreoracha an Choidéacs Idirnáisiúnta Fíoneolaíochta. a chomhlíonadh.

3.2.8. 3.2.8 ÚSÁID EINSÍMÍ CHUN FEABHAS A CHUR AR INSCAGTHACHT FÍONTA A (OENO 15/04, OENO 498-2013, OENO 682-2021)

Aicmiú:

Araibionáisí: áis phróiseála

Ceallaláisí: áis phróiseála

Liáisí peictine áis phróiseála

Meitileistearáis peictine: áis phróiseála

Polagalachtúronáisí: áis phróiseála

Heimicheallaláisí: áis phróiseála

Sainmhíniú:

Ullmhóidí einsímeacha a chur le fíon ina bhfuil gníomhaíochtaí a chatalaíonn díghrádú ar mhacramóilíní calcthafíonchaor a chuaigh isteach san úrfhíon agus san fhíon le linn an phróisis fíonóireachta, chomh maith le macramóilíní de bhunadh baictéarach nó fungasach a chalcadh.

Áirítear go sonrach i na ngníomhaíochtaí einsíme a bhaineann le hinscagthacht fíonta a fheabhsú araibionáisí, ramnagalachtúrónáisí, heimicheallaláisí, agus ar bhonn níos lú polagalachtúronáisí, liáisí peictin peictinmeitileistearáisí chomh maith le β-ghlúcanáisí má thagann na fíonta ó fhíonchaora botraíteasaithe nó má tá cion glúcáin ard acu ó chillbhallaí giostaí

Cuspóir:

Inscagthacht fíonta a fheabhsú trí hidrealú sonrach collóideach.

Saintreoir:

Ní mór do na heinsímí a úsáidtear a bheith i gcomhréir le saintreoracha an Choidéacs Idirnáisiúnta Fíoneolaíochta.

3.2.9. 3.2.9 ÚSÁID EINSÍMÍ CHUN COMHDHÚILE BLAISITHE Ó RÉAMHTHEACHTAITHE GLICEAISILEÁITITHE A SCAOILEADH (OENO 17/04, OENO 498-2013)

Aicmiú:

Gliocóisídeáisí: áis phróiseála

Glúcóisídeáisí: áis phróiseála

Sainmhíniú:

Ullmhóidí einsímeacha a chur leis an bhfíon a bhfuil gníomhaíochtaí iontu a chatalaíonn hidrealú den chuid siúicríde de na substaintí aramatacha gliocóisileáitithe (réamhtheachtaithe blais) de na fíonchaora a chuaigh isteach san úrfhíon agus san fhíon le linn an phróisis fíonóireachta.

Is iad gliocóisídeáisí agus glúcóisídeáisí na gníomhaíochtaí einsíme a bhaineann le substaintí blaistithe a scaoileadh.

Cuspóir:

Acmhainneacht aramatach an fhíona a fheabhsú.

Saintreoir:

Ní mór do na heinsímí a úsáidtear saintreoracha an Choidéacs Idirnáisiúnta Fíoneolaíochta a chomhlíonadh.

3.2.10. 3.2.10 ÚSÁID EINSÍMÍ CHUN INTUASLAGÚ CHOMHDHÚILE GIOSTA A FHEABHSÚ (OENO 18/04)

Aicmiú:

Béite-ghlúcanáisí: áis phróiseála

Sainmhíniú:

Moirt d’ullmhóidí einsímeacha a chur leis an bhfíon le linn fíonóireachta, go háirithe le gníomhaíochtaí β-ghlúcanáise a chatalaíonn díghrádú cillbhallaí giosta.

Cuspóirí:

a) Scaoileadh comhábhar intuaslagtha i ngiosta isteach san fhíon a éascú.

b) Seasmhacht chollóideach fíonta a fheabhsú.

Saintreoir:

Ní mór do na heinsímí a úsáidtear saintreoracha an Choidéacs Idirnáisiúnta Fíoneolaíochta a chomhlíonadh.

3.2.11. 3.2.11 ÚSÁID EINSÍMÍ LE hAGHAIDH GHLÉGHLANADH FÍONTA (OENO 12/04, OENO 498-2013, OENO 682-2021)

Aicmiú:

Araibionáisí: áis phróiseála

Ceallaláisí: áis phróiseála

Liáisí peictine áis phróiseála

Meitileistearáis peictine: áis phróiseála

Polagalachtúronáisí: áis phróiseála

Heimicheallaláisí: áis phróiseála

β-ghlúcanáisí: áis phróiseála

Sainmhíniú:

Ullmhóidí einsímeacha a chur le fíon ina bhfuil gníomhaíochtaí a chatalaíonn díghrádú ar mhacramóilíní na bhfíonchaor a chuaigh isteach san úrfhíon agus san fhíon, chomh maith le macramóilíní de bhunadh baictéarach nó fungasach.

Áirítear go sonrach i measc na ngníomhaíochtaí einsíme a bhaineann le gléghlanadh fíonta polagalachtúronáisí, liáisí peictin, peictinmeitileistearáisí, agus ar bhonn níos lú araibionáisí, ramnagalachtúrónáisí, ceallaláisí agus heimicheallaláisí chomh maith le β-ghlúcanáisí más ó fhíonchaora botraíteasaithe a thagann na fíonta

Cuspóir:

Gléghlanadh fíonta a éascú.

Saintreoir:

Ní mór do na heinsímí a úsáidtear saintreoracha an Choidéacs Idirnáisiúnta Fíoneolaíochta a chomhlíonadh.

3.2.12. 3.2.12 GLÉGHLANADH AGUS CIOTÓSÁN A ÚSÁID (OIV-OENO 337A-2009)

Aicmiú:

Ciotósán: áis phróiseála

Sainmhíniú:

Ciotósán de bhunadh fungasach a chur isteach chun críche fíonta a ghléghlanadh

Cuspóirí:

a) Moirtiúlacht a laghdú trí cháithníní atá ar crochadh a dheascadh.

b) Cóireáil a dhéanamh chun smúiteán próitéine a chosc trí pháirt-deascadh d’ábhar próitéineach iomarcach.

Saintreoracha:

a) Is tar éis réamhthástála a dhéantar cinneadh faoi na dáileoga atá le húsáid. Is gá nach mbeidh an dáileog a úsáidtear níos mó ná 100 g/hl.

b) Déantar dríodair a dhíothú trí mhodhanna oibre fisiceacha.

c) Is féidir ciotósán de bhunadh fungasach a úsáid ina aonar nó le táirgí ceadaithe eile.

d) Ní mór do chiotósán ceanglais an Choidéacs Idirnáisiúnta Fíoneolaíochta a chomhlíonadh.

3.2.13. 3.2.13 GLÉGHLANADH AGUS CITIN-GLÚCAN A ÚSÁID (OIV-OENO 337B-2009)

Sainmhíniú:

Citin-Glúcan de bhunadh fungasach a chur isteach chun críche fíonta a ghléghlanadh

Cuspóirí:

a) Moirtiúlacht a laghdú trí cháithníní atá ar crochadh a dheascadh

b) Cóireáil a dhéanamh chun smúiteán próitéine a chosc trí pháirt-deascadh d’ábhar próitéineach iomarcach.

Saintreoracha:

a) Is tar éis réamhthástála a dhéantar cinneadh faoi na dáileoga atá le húsáid. Is gá nach mbeidh an dáileog a úsáidtear níos mó ná 100 g/hl.

b) Déantar dríodair a dhíothú trí mhodhanna oibre fisiceacha.

c) Is féidir Citin-glúcan: de bhunadh fungasach a úsáid ina aonar nó le táirgí ceadaithe eile.

d) Ní mór do Chitin-glúcan ceanglais an Choidéacs Idirnáisiúnta Fíoneolaíochta a chomhlíonadh.

3.2.14. 3.2.14 GLÉGHLANADH AGUS EASTÓSCÁIN PHRÓTÉINE GIOSTA A ÚSÁÍD (OENO 417-2011)

Aicmiú:

Eastóscáin próitéine giosta: áis phróiseála

Sainmhíniú:

Eastóscáin phróitéine giosta a chur isteach chun fíonta a ghléghlanadh

Cuspóirí:

a) Moirtiúlacht fíonta a laghdú trí cháithníní atá ar crochadh a dheascadh.

b) Saintréithe crómatacha fíonta a chaomhnú.

c) Tainnin iomarcach a dhíothú.

d) Inscagthacht fíona a fheabhsú.

Saintreoracha:

a) Cinntear na dáileoga atá le húsáid roimh ré trí thrialacha saotharlainne (pointe gléghlanta).

b) Cinntear an uasdáileog trí thástáil éifeachtúlachta sa tsaotharlann, agus níor cheart í a bheith níos mó ná 60 g/hl i gcás fíon dearg agus 30 g/hl i gcás fíon geal agus fíon rosé.

c) Is féidir na heastóscáin próitéine giosta a úsáid ina n-aonar nó i dtaca le táirgí gléghlanta údaraithe eile.

d) Díothaítear na deascáin ón míniú ó na fíonta trí phróisis fisiceacha.

e) Ní mór do na heastóscáin phróitéine giosta saintreoracha an Choidéacs Idirnáisiúnta Fíoneolaíochta a chomhlíonadh.

3.2.15. 3.2.15 SCAGPHLÁTAÍ INA bhFUIL SEOILÍTÍ DE CHINEÁL Y-FÓSAISÍTE A ÚSÁÍD CHUN HALANASÓIL A ASÚ (OENO 444-2016)

Sainmhíniú

Cóireáil le scagphláta ina gcuirtear seoilítí de chineál y-fósaisíte i bhfeidhm le linn scagacháin.

Cuspóirí

a) a) Tiúchan halanasól atá freagrach as blas lofa i bhfíonta a laghdú, faoi bhun a dtairsí céadfaí um braistintí.

Saintreoracha

a) ba cheart an chóireáil a chur i gcrích ar fhíonta gléghlanta;

b) ba cheart na scagphlátaí a ghlanadh agus a dhífhabhtú roimh scagachán;

c) ba cheart do chur i bhfeidhm na Y-seoilítí de chineál fósaisíte saintreoracha an Choidéacs Idirnáisiúnta Fíoneolaíochta a chomhlíonadh.

3.3.1. 3.3.1 IARANN A BHAINT (16/70)

Aicmiú:

Heicsicianaifearáit photaisiam (II): áis phróiseála

Fíotáit chailciam: áis phróiseála

Sainmhíniú:

Cóireáil a cheaptar chun iarann iomarcach i bhfíon a dhíothú.

Cuspóir:

Smúiteáin iarainn a chosc.

Saintreoir:

Úsáidtear ceann de na cóireálacha seo le hocsaiginiú comhcheangailte nó gan é.

Breisiú agus gléghlanadh tainniní,

Fíotáit chailciam a chur isteach,

Fearóiciainíd photaisiam a úsáid,

Carbón a bhaineann iarainn a úsáid (nach nglactar leis),

Aigéad citreach a úsáid.

3.3.3. 3.3.3 COBHSÚ TARTRÁITE TRÍ CHÓIREÁIL LE CAITIANMHALARTÓIRÍ (OENO 1/93, OENO 447-2011)

Sainmhíniú:

Oibríocht lena gcuirtear an fíon trí cholún de roisín polaiméirithe a imoibríonn mar pholai-leictrilít dhothuaslagtha ar féidir a chaitiain a mhalartú le caitiain sa mheán mórthimpeall.

Cuspóir:

Fíon atá cobhsaí ó thaobh tartráite de a fháil:

— maidir le tartráit hidrigine photaisiam,

— maidir le tartráit chailciam (agus salainn cailciam eile).

Saintreoracha:

a) Ní mór an chóireáil a bheith teoranta do chaitiain bharrachais a dhíothú. — Is féidir an fíon a fhuarchóireáil i dtosach. — Ní dhéanfar ach an codán íosta fíona is gá chun cobhsaíocht a bhaint amach a chóireáil le caitianmhalartóirí.

b) Cuirfear an chóireáil i gcrích trí úsáid a bhaint as roisíní caitianmhalartúcháin a athghineadh sa timthriall aigéid.

c) Ní mór an próiseas foriomlán a chur faoi fhreagracht fíoneolaí nó teicneoir cáilithe.

d) Comhlíonfaidh na roisíní a úsáidtear saintreoracha an Choidéacs Idirnáisiúnta Fíoneolaíochta agus ní bheidh siad ina gcúis le modhnuithe iomarcacha i gcomhdhéanamh fisiceimiceach agus saintréithe céadfacha an fhíona.

3.3.4. 3.3.4 CÓIREÁIL COBHSAITHE FHUAIR (5/88), (OENO 2/04)

Sainmhíniú:

Oibríocht ina ndéantar an fíon a fhuarú.

Cuspóirí:

a) Criostalú agus deascadh tartráití potaisiam agus cailciam a chur chun cinn, deascadh na gcollóideach agus cobhsaíocht an fhíona a fheabhsú.

Saintreoracha:

Maidir le cuspóir (a), déantar an chóireáil trí chuisniúchán meicniúil nó foinsí fuara nádúrtha, agus criostail déthartráite potaisiam á gcur leis nó dá n-uireasa, agus ina dhiaidh sin trí na teicnící fisiceacha de na criostail agus na collóidigh deasctha a dheighilt.

3.3.5. 3.3.5 CÓIREÁIL LE BEINTINÍTÍ (16/70)

Aicmiú:

Beintinítí: áis phróiseála

Beintinítí a chur leis an bhfíon.

Cuspóir:

Smúiteáin phróitéine agus chopair a chosc.

Saintreoir:

Comhlíonfaidh na substaintí a úsáidtear saintreoracha an Choidéacs Idirnáisiúnta Fíoneolaíochta.

3.3.6. 3.3.6 CÓIREÁIL LE GUMA ARABACH (12/72)

Aicmiú:

Guma Arabach: breiseán

Sainmhíniú:

Guma Arabach a chur le fíon.

Cuspóirí:

a) Smúiteán copair a sheachaint.

b) An fíon a chosaint in aghaidh smúiteán éadrom iarainn.

c) Deascadh substaintí amhail líocha, a bhíonn i staid chollóideach san fhíon, a chosc.

Saintreoracha:

a) Ba cheart an táirge a chur leis an bhfíon i ndiaidh an scagacháin dheireanaigh, nó díreach roimh bhuidéalú.

b) Ní bheidh an dáileog a úsáidtear níos mó ná 0.3 g/hl.

c) Comhlíonfaidh an guma arabach a úsáidtear saintreoracha an Choidéacs Idirnáisiúnta Fíoneolaíochta.

3.3.7. 3.3.7 CÓIREÁIL LE hAIGÉAD MEITEATARTARACH (16/70)

Aicmiú:

Aigéad meiteathartarach: breiseán

Sainmhíniú:

Aigéad meiteatartarach a chur leis an bhfíon.

Cuspóir:

Deascadh tartráite hidrigine potaisiam agus tartráite cailciam a chosc.

Saintreoracha:

a) Níor cheart an t-aigéad meiteatartarach a chur isteach ach ag an nóiméad deireanach, roimh bhuidéalú.

b) Níor cheart an dáileog a úsáidtear a bheith níos mó ná 10 g/hl.

c) Braitheann fad na cosanta ar theocht stórála an fhíona, mar go ndéanann an t-aigéad i gceist hidrealú go mall san fhuacht, ach go gasta faoi dhálaí teo.

d) Comhlíonfaidh an t-aigéad meiteatartarach saintreoracha an Choidéacs Idirnáisiúnta Fíoneolaíochta.

3.3.8. 3.3.8 CÓIREÁIL LE hAIGÉAD CITREACH (16/70)

Aicmiú:

Aigéad citreach, monaihiodráit: breiseán

Sainmhíniú:

Aigéad citreach a chur le fíon.

Cuspóir:

Iain feireacha a cheangal in ainian casta intuaslagtha agus mar sin an claonadh chun smúiteáin iarainn a chruthú a laghdú.

Saintreoracha:

a) Is é cion uasta aigéid chitrigh an fhíona a bheidh ann ag an bpointe tomhaltais 1 g/l.

b) Comhlíonfaidh an t-aigéad citreach a úsáidtear saintreoracha an Choidéacs Idirnáisiúnta Fíoneolaíochta.

3.3.10. 3.3.10 CÓIREÁIL LE POTAISIAM FEARÓICIAINÍDE (OENO 16/70)

Aicmiú:

fearóiciainíd photaisiam: Áis phróiseála

Sainmhíniú:

Fearóiciainíd photaisiam a chur leis an bhfíon.

Cuspóir:

Chun cion an fhíona a laghdú maidir leis na nithe seo a leanas:

— iarann chun smúiteáin iarainn a sheachaint,

— copar chun smúiteán copair